Značaj standarda u IT oblasti | Coming Computer Engineering\nDanas se pred organizacije iz IT oblasti sve češće postavljuju zahtevi vezani za standarde, i to pre svega ISO 9001 i ISO/IEC 27001\nStandard ISO 9001 odnosi se na sistem upravljanja kvalitetom. U skladu sa njegovim zahtevima, organizacija mora da uspostavi, dokumentuje, primenjuje, održava i stalno poboljšava njegovu efikasnost. Ovaj standard daje smernice za definisanje pravila i procedura koje organizacija koristi da bi upravljala svojim procesima, a krajnji cilj je izvršavanje zahteva koje postavljaju tržište, sama organizacija i društvena zajednica.\nDrugi bitan standard je ISO/IEC 27001, vezan za sistem upravljanja bezbednošću informacija. Usklađenost organizacije sa zahtevima ovog standarda obezbeđuje da informacije kojima se raspolaže budu sigurne i bezbedne. Ovaj standard daje uputstva za uvođenje i primenu kontrola koje smanjuju rizik po bezbednost podataka i uvođenje sistemske zaštite od opasnih i negativnih uticaja.\nU sferi IT menadžmenta se danas često pominje i ITIL (Information Technology Infrastructure Library) je razvojna platforma u obliku najbolje prakse koja obezbeđuje smernice i savete u upravljanju IT uslugama. ITIL obuhvata sve aspekte upravljanja IT uslugama, pokrivajući i sve osnovne komponente: ljude, procese, proizvode i partnere. ISO/IEC 20000 obuhvata skup upravljačkih procesa za efektivnu isporuku IT usluga korisnicima i predstavlja standard koji treba dostići i održavati Ovaj standard je komplementaran sa ITIL smernicama.\nImplementacija ITIL-a vrši se prema potrebama svake organizacije i upravo je ova sloboda izbora glavni razlog zašto ITIL postaje sve aktuelniji i sve primenljiviji na sve IT organizacije, bez obzira kojim poslom se bave i kolike su.\nStandardi u Coming-u\nKompanija Coming – Computer Engineering, kao jedna od vodećih u IT oblasti posebno na području cloud computing-a, implementirala je i uspešno primenjuje i održava ISO 9001 (od 2008. godine) i ISO/IEC 27001 (od 2011. godine), a trenutno se u kompaniji radi na upostavljanju integrisanog sistema menadžmenta za ova dva standarda.\nKoje prednosti organizacija dobija uvođenjem navedenih standarda? Uvođenjem ISO 9001 kompanija, pored dobre organizacije, dobija potvrdu kojom treća, nezavisna i objektivna strana daje pismenu garanciju da je sistem kvaliteta primenjen u organizaciji usklađen sa međunarodnim standardom ISO 9001. Usklađenost sa zahtevima ISO 9001 doprinosi lakšem rešavanju problema i većoj efikasnosti organizacije.\nUspostavljanjem sistema menadžmenta bezbednosti informacija, odnosno ISO/IEC 27001, kompanija je smanjila rizik od gubitka informacija, odnosno smanjila je rizik od povećanja troškova. Treća, nezavisna strana dala je pismenu potvrdu da je sistem menadžmenta bezbednosti informacija u Coming-u usaglašen sa zahtevima međunarodnog standarda ISO 27001.\nPostojanje odgovornosti za bezbednost informacija od strane svih i na svim nivoima organizacije, kao i primenjivanje i održavanje efikasnog sistema menadžmenta bezbednosti informacija, omogućava kompaniji bolju marketinšku poziciju na tržištu i veću konkurentnost.


Bela kuća: Očekuje se rekordni porast budžetskog deficita SAD | Hronika\nPočetna strana > Hronika > Bela kuća: Očekuje se rekordni porast budžetskog deficita SAD\nBela kuća: Očekuje se rekordni porast budžetskog deficita SAD\nBela kuća i Kongres upozorili su da bi budžetski deficit Sjedinjenih Država ove godine mogao da dostigne rekordnih hiljadu i 600 milijardi dolara.\nTa cifra znatno premašuje prošlogodišnji budžetski deficit od 455 milijardi dolara, uglavnom zbog pozamašnog stimulativnog paketa za ekonomski oporavak.\nKancelarija za upravu i budžet Bele kuće danas je saopštila da bi budžetski deficit savezne vlade mogao tokom naredne decenije da poraste do 9 hiljada milijardi dolara, dok bi prema predvidjanjima kongresne kancelarije za budžet ta cifra bila nešto manja - sedam hiljada milijardi. Obe kancelarije, medjutim, predvidjaju da bi nacionalni dug Sjedinjenih Država, od 11 hiljada 700 milijardi dolara, mogao da se udvostruči tokom naredne decenije.\n:\tFiskalni savet: Država nema novca za antikrizne mere, moraće u kratkom roku da se zaduži za više od tri milijarde evra, a za finansiranje svih budžetskih obaveza u 2020. godini, oko 6,5 milijardi evra\n:\tAleksandar Vulin: U Krnjači je vojnik ispalio tri hica u vazduh kao upozorenje, jer je veća grupa migranata pokušala da pobegne


BEČEJ: NOVI BUNAR ZA STABILNIJE VODOSNABDEVANJE\nU toku je bušenje i izgradnja jednog bunara dubine 130 metara, a vrednost radova, koje izvodi firma "GEO INŽENJERING BGP" iz Beograda je 5 miliona dinara bez PDV-a.\nKako je istakao Zoran Grbić, direktor JP „Vodokanal“ trenutno je u funkciji 17 aktivnih bunara: "Iskreno verujemo da će se ovim bunarom podići nivo kapaciteta vode za nekih 10 do 12 litara u sekundi. Trenutno se raspolaže sa 86 litara u sekundi, što nije dovoljno u periodu od maja do septembra, a naročito u vrelim letnjim mesecima, kada je neophodan kapacitet od 95 do 100 litara vode u sekundi. Ovim bunarom bi se i u letnjem periodu, čak i na 4. i 5. spratu, trebalo obezbediti nesmetano vodosnabdevanje."\nIako je svake godine neophodno izbušiti jedan do dva ovakva bunara, to nije dovoljno, ističe Grbić, obzirom da su gubici, koji se procenjuju na oko 50 posto, veliki - zbog zastarelosti mreže, nepostojećih vodomera, ilegalnih priključaka. "Treba podići svest građana Bečeja da redovno plaćaju vodu", dodaje Grbić.\nInače cena vode i usluga odvođenja i prečišćavanja otpadnih voda se neće menjati i ona se primenjuje od 1. maja 2013. godine.\nZoran Grbić, direktor JP „Vodokanal“ je najavio investiciju i u Bačkom Gradištu koja će se realizovati za oko dve do tri nedelje. Radi se o postrojenju "Oksihlorogen" namenjenom elektrolitičkoj proizvodnji hlora.\nPredsednik opštine Bečej, Vuk Radojević je izjavio da je ovo još jedan dokaz da rukovodstvo JP Vodokanal Bečej dobro funkcioniše. "Najpre je u 2014. godini stabilizovano finansijsko poslovanje ovog preduzeća, u 2015. godini je iz njihovih sopstvenih sredstava izbušen jedan bunar od 80 metara dubine, a evo ove godine još jedan. Verujem da će to biti praksa i u narednom periodu."\nPredsednik najveće potiske varoši je ujedno potvrdio da je svestan katastrofalnog stanja vode u Bačkom Petrovom Selu. "Ova lokalna vlast će iskreno raditi na tome da se realizuje projekat vodozahvata u ovom naseljenom mestu", zaključio je Vuk Radojević.


Automobilom usmrtio dečaka\nNIKŠIĆ - Trinaestogodišnji Miloš L. Mumović iz Nikšića preminuo je u subotu u Kliničkom centru Crne Gore od povreda zadobijenih 10. juna u teškoj saobraćajnoj nesreći u naselju Vidov potok, na putu Vidrovan - Nikšić, javila je podgorička Republika. Prema nezvaničnim informacijama, na Mumovića je oko 19 sati automobilom „mazda“ NK 523-25 naleteo Ranko Janjušević (33) iz Nikšića. Teško povređeni dečak odmah je prevezen do Opšte bolnice u Nikšiću, a potom je transportovan i u Klinički centar, gde su lekari konstatovali da je zadobio tešku frakturu glave i nekoliko lomova ruku i nogu. Miloš Mumović bio je učenik šestog razreda Osnovne škole „Ivan Vušović“.\nKrijumčarili i dete od dve godine\nČOKA - Enisa M. (22) i Dušana P. (23), obojica iz Ostojićeva kod Čoke, pogranična policija PU Kikinda tereti da su počinili krivično delo nedozvoljen prelaz državne granice i krijumčarenje ljudi. Enis i Dušan su 11. juna u večernjim satima pokušali ilegalno da iz Srbije u Mađarsku prebace četiri državljanina Makedonije sa kojima je bilo dete od dve godine i dva državljanina Srbije iz opštine Bujanovac. Krijumčari su po glavi tražili novčanu naknadu od oko 3.000 evra. Nakon hapšenja Enis i Dušan su uz krivičnu prijavu privedeni istražnom sudiji Opštinskog suda u Novom Kneževcu\nNOVI SAD - Šapčanin Zoran S. (37) uhapšen je zbog sumnje da je proteklih osam meseci u Novom Sadu izvršio više krivičnih dela prevare i falsifikovanja novca, saopštila je juče novosadska policija, preneo je Tanjug.\nOsumnjičeni je s falsifikovanom novčanicom od 1.000 evra dolazio kod građana o čijim se porodičnim prilikama prethodno raspitao i predstavljao se kao prijatelj njihovih rođaka. Objašnjavajući da treba da im preda novac iz inostranstva ili da im vrati dug u iznosu manjem od 1.000 evra, tražio je da mu usitne falsifikovanu novčanicu, navedeno je u saopštenju.


RTCG - Radio Televizija Crne Gore - Nacionalni javni servis :: Društvo :: Digitalno upravljanje za ubrzavanje razvoja\nPRIBILOVIĆ SAOPŠTILA 22. 11. 2019. 13:25 >> 16:06 0\nRazvoj novih usluga, poput registracije preduzeća i upisa djece u škole, biće prilika da građani u većem broju prihvate elektronsku komunikaciju sa javnom upravom kao jednostavniji i kvalitetniji način ostvarivanja prava, saopštila je ministarka javne uprave, Suzana Pribilović.\nOna je na konferenciji pod nazivom Digitalno upravljanje za ubrzavanje razvoja, koju su organizovali Ministarstvo, Program Ujedinjenih nacija za razvoj (UNDP) i Delegacija Evropske unije (EU) u Crnoj Gori, kazala da se javna uprava transformiše u otvorenu, transparentnu i garađanima i privredi dostupnu upravu.\n"Ovaj zadatak podrazumijeva kreiranje pravnog okvira kojim želimo da unaprijedimo uslove za rad istitucijama, kako bi elektronsko poslovanje postalo temelj različitih procesa u javnoj upravi", navela je Pribilović na otvaranju konferencije.\nMinistarstvo, kako je podsjetila, sprovodi mnogobrojne projekte koji su namijenjeni javnoj upravu kroz proces dijeljenih infrastrukturnih i aplikativnih resursa, čijom realizacijom digitalno upravljanje postaje osnov za ubrzani razvoj svih poslovnih procesa koji služe građanima i privredi.\n"Na portalu e-uprave imamo ne samo veći broj usluga, kojih je trenutno 580, već podaci govore da je ove godine 30 odsto veće korišćenje tih usluga u odnosu na prošlu", dodala je Pribilović.\nOna je rekla da je sigurna da će primjena sistema za elektronsko plaćanje i identifikaciju, čija primjena predstoji, kao i nove lične karte moje će građanima omogućiti jeftin i pristupačan elekronski identitet, biti zamajac koji će dovesti do ubrzanog korišćenja elektronskih usluga.\nPribilović je saopštila da je nedavno istraživanje Ipsosa pokazalo da javna uprava mora ulagati dodatne napore kako bi građani prepoznali elektronske usluge kao efikasan i koristan način komunikacije sa javnom upravom.\nŠef Sektora za saradnju u Delegaciji Evropske unije u Crnoj Gori, Hermann Spitz, ocijenio je da digitalna revolucija postaje ključni pokretač i da će radikalno promijeniti sve dimenzije društva.\n"Digitalna revolucija ima potencijalne koristi u mnogim oblastima i može poztivno doprinijeti održivom razvoju. Digitalzacija omogućava nove načine kreiranja znanja i generisanja vrijednosti za klijente, ali i nove načine za konfigurisanje organizacionih procesa", poručio je Spitz.\nOn je rekao da EU podržava reformu javne uprave u Crnoj Gori, ali da digitalizacija nije rješenje za sve probleme, posebno za one koji su više socio-ekonomske prirode.\n"U tom smislu, moramo više osluškivati probleme građana i provrede", smatra Spitz.\nStalna predstavnica UNDP u Crnoj Gori, Daniela Gašparikova, saopštila je da Crna Gora sve više ide putem digitalne transformacije.\nOna je kazala da razvoj e-usluga za građane i preduzeća direktno zavisi od elektronske razmjene podataka među javnim institucijama, čime se smanjuje potreba za odlaskom na šalter i razmjenom papira između različitih institucija.\n"Pouzdano i efikasno pružanje usluga uvijek prati pojednostavljenje procedura. To je neophodno da bi građani i preduzeća mogli brže, transparentnije i ekonomičnije da ostvare prava i ispune zakonske obaveze", dodala je Gašparikova.\nPrema njenim riječima, digitalizacija može biti pokretač daljeg ekonomskog rasta i konkurentnosti zemlje.\n"Povećanje broja novih e-usluga i novih softverskih platformi u Crnoj Gori dovodi do potražnje za svestranim IT stručnjacima i analitičarima podataka, što stvara nove vrste poslova i mogućnosti za ostvarivanje prihoda", zaključila je Gašparikova.\nDogađaj je okupio predstavnike različitih sektora, koji su kroz dva panela zajednički razmatrali kako digitalizacija može učiniti upravljanje efikasnijim i podstaći ekonomski razvoj.\nKonferencija se organizuje u okviru projekta Podrška uspostavljanju transparentne i efikasne javne uprave na usluzi građanima koji finansira EU, a sprovodi UNDP u saradnji sa Ministarstvom.\nCG u mnogim kategorijama lider u regionu\n29. 11. 2019. 2\nCrna Gora preuzela predsjedavanje ReSPA-om\n12. 11. 2019. 0\nZapošljavanja uz striktnu proceduru\nPljevlja primjer pozitivnog odnosa prema građanima\n13.12. Sjutra promjenljivo, do 17 stepeni\n13.12. Nagrađeno 526 nastavnika i đaka\n13.12. Hapšenje zbog posjedovanja kokaina\n13.12. Poboljšana stabilnost finansijskog sistema\n13.12. Vijesti dana - 5 u 5\n13.12. Režim naručio rezultate istraživanja CEDEM-a\n13.12. Ostvarivanjem zajedničkih ciljeva do unapređenja odnosa\n13.12. Za put Danilovgrad - Podgorica 15 miliona eura\n13.12. Za unapređenje energetske efikasnosti 49,8 miliona eura\n13.12. Cetinjskim seoskim školama 12 računara\n13.12. Osumnjičeni da su prevarili strane kompanije za 450.000 eura\n13.12. Aerodromi kompanija koja ostvaruje rekorde\n13.12. Za pomoć Albaniji uplaćeno skoro 100.000 eura


USKORO MESEČNO NAPLAĆIVANJE GREJANJA U AUTOMOBILIMA?\nProfit i samo profit. Svet u budućnosti. To je ono što sve više usrećuje ljude a ne prave vrednosti. Ova vest može da bude pokazatelj da više ništa neće biti kao pre. Proizvođači automobila smišljaju nove načine da ostvare sve veće prihode, a po uzoru na određene servise za koje plaćamo mesečnu pretplatu, neke opcije u našim automobilima možda će biti dostupne samo onima koji su spremni da ih redovno plaćaju.\nOva ideja se već godinama spominje, a neke kompanije su već počele da eksperimentišu sa takvim pretplatama. Mercedes je među prvima ponudio neke dodatne usluge na koje se možete pretplatiti. Ipak, tek treba da se vidi kako će tržište da reaguje na duže staze jer pojedini analitičari smatraju kako će deo korisnika biti nezadovoljan jer će osećati da istu stvar plaćaju dva puta – prvi put kada kupuju automobil, a zatim i za korišćenje iste funkcije.\nMeđutim, kako piše portal Dnevnik, na ovaj način se otvara mogućnost vlasnicima automobila da plaćaju samo one opcije koje zaista i koriste. Korišćenje dodatnih funkcija putem pretplate moglo bi da utiče i na početnu cenu automobila. Primera radi, početna cena bi mogla da bude manja, a kada vlasnik nakon nekoliko godina otplati kredit ili lizing, može da aktivira neke funkcije koje do tada nije koristio.\nTagovi: automobili - grejanje - naplata


Nova carinska tarifa, koja je sastavni deo Akcionog plana harmonizacije ekonomskih sistema Srbije i Crne Gore, stupila je na snagu 15. avgusta ove godine. U ovoj tarifi nalazi se 93% uskladjenih stopa, tako da preostaje samo 56 proizvoda za koje će stope biti usaglašene u narednom periodu. Jedan deo stopa treba da bude usaglašen 18 meseci, a drugi deo 24 meseca od dana njegovog usvajanja.\nUsaglašavanje carinskih stopa predstavlja prvi korak primene Akcionog plana harmonizacije koji će omogućiti slobodu kretanja robe i kapitala kroz celu zemlju i približiti nas standardima Evropske unije u ovoj oblasti.\nAkcioni plan harmonizacije ekonomskih sistema Srbije i Crne Gore, koji su usvojile Vlada Republike Srbije i Vlada Crne Gore, objavljen je u «Službenom glasniku Republike Srbije» br. 67/2003 od 1. jula 2003. godine, a prilozi (carinska tarifa) objavljeni su u «Službenom glasniku Republike Srbije» 81/2003 od 14. avgusta 2003. godine.


Nova podrška vlade SAD-a projektima deminiranja u BiH - Klix.ba\nBiH Nova podrška vlade SAD-a projektima deminiranja u BiH\nNova podrška vlade SAD-a projektima deminiranja u BiH\n15.11.2010. u 12:47\nNa osnovu sredstava koja je osigurala vlada Sjedinjenih Američkih Država za 2010. te raspisanog tendera za deminiranje i tehničko izviđanje u BiH odabrani su najbolji ponuđači za osam ugovora, koji će u narednom periodu pristupiti aktivnostima protuminskog djelovanja na lokacijama širom Bosne i Hercegovine.\nSredstva za aktivnosti deminiranja i tehničkog izviđanja, površine više od 1,5 miliona metara kvadratnih, osigurana su od najvećeg donatora ITF-a u BiH - vlade SAD-a.\nZnačajnu finansijsku podršku u sklopu tendera osigurale su i općine Bihać, Tešanj, Gračanica, Stari Grad Sarajevo, Ilidža, Goražde, Sapna, Banovići,Tuzla, Lukavac, Kalesija, Kladanj i Brčko Distrikt.\nAktivnosti protuminskog djelovanja u skladu s raspisanim tenderom obavljat će se na lokacijama koje zajedno obuhvataju površinu od 1.525.583 metra kvadratnih, a nalaze se na području Jajca, Gradačca, Bosanske Krupe, Bihaća, Maglaja, Tešnja, Doboja, Banovića, Kalesije, Kladnja, Lukavca, Sapne, Tuzle, Gračanice, Ilidže i općine Stari Grad Sarajevo.\nDeminiranje i tehničko izviđanje lokacija će osigurati uvjete za poboljšanje ekonomskih pretpostavki za život i održivi povratak te otkloniti svakodnevnu opasnost za lokalno stanovništvo, a naročito djece čiji je put do škole omeđen minama.\nObnova i rekonstrukcija objekata, infrastrukture kao što su trase puteva, elektromreže, vodovodi, gasne i telefonske instalacije samo su dio koji ukazuju na veliki značaj protuminskog djelovanja na spomenutim lokacijama.\nRadovi u poljoprivredi, koji će se omogućiti nakon završetka aktivnosti lokalnom stanovništvu su od krucijalnog značaja jer stočarstvo, voćarstvo, šumarstvo i ostale grane poljoprivrede omogućavaju egzistenciju njihovih porodica.\nU 12 godina postojanja ITF je prikupio donatorska sredstva u iznosu višem od 324,84 miliona dolara za različite programe protuminskog djelovanja u regiji jugoistočne Evrope i šire.\nITF je od 1998. do 2010. godine u sklopu različitih aktivnosti potuminskog djelovanja i pomoći žrtvama mina u Bosni i Hercegovini implementirao više od 152 miliona dolara donatorskih sredstava i time je očišćeno više od 56 miliona metara kvadratnih minskih polja.\nPrepoznatljivost ITF-a kao i veliki interes donatora za saradnju ogleda se u mogućnosti korištenja sistema uduplavanja donacija od SAD-a, što podrazumijeva da je svaki dolar prikupljen donacijama putem ITF-a osiguran njihovim dodatnim dolarom.\nDio lokacija uvrštenih u spomenuti tender upravo predstavljaju dio sistema "matching funda“, već ranije osiguranih sredstava brojnih donatora ITF-a u Bosni i Hercegovini za 2009./2010. godinu.\nU sklopu strateških ciljeva u periodu 2010.-2013. ITF planira blisko surađivati s nacionalnim vlastima, kontinuirano poticati regionalnu saradnju te u partnerstvu s lokalnim zajednicama i međunarodnim ustanovama aktivno raditi na smanjenju humanitarnih i društveno-ekonomskih prijetnji od mina i eksplozivnih ostataka iz ratnog perioda, saopćeno je iz Fonda.


Prvi Iron man Sandžaka gost gradonačelnika Biševca - Sandžak Haber - Sandžačke Internet Novine\nNaslovna Featured Istaknuto Prvi Iron man Sandžaka gost gradonačelnika Biševca\nPrvi Iron man Sandžaka gost gradonačelnika Biševca\nNOVI PAZAR – Gradonačelnik Novog Pazara Nihat Biševac ugostio je Edina Mahmutovića, prvog Iron man-a iz Sandžaka i njegove prijatelje koji su pomogli da Mahmutović na nedavno održanom takmičenju u italijanskom gradu Červiji zabeleži istorijski podvig.\nOdgovoriti izazovima na zahtevnom takmičenju koje okuplja profesionalce i rekreativce iz celog sveta nije bilo lako, ali je uspeh zato draži. Mahmutović je u ostvarivanju cilja imao neverovatnu podršku Grada, Novopazaraca ali i ljudi iz celog regiona.\n“Nikome pre Edina nije pošlo za rukom da postane sandžački Iron man, ali sam siguran da će uspeh ovog momka biti podsticaj za mnoge da se adekvatno pripreme i provere svoju izdržljivost na ovom takmičenju. Uz puno odricanja, rada i finansijskih sredstava zaista je Edin Mahmutović Novi Pazar i Srbiju predstavljao na najbolji način”, rekao je gradonačelnik Biševac, ističući da su upravo Edin i njegovi prijatelji deo grupe koje je inicirala održavanje prvog polumaratona u Novom Pazaru.\nNoseći laskavu titulu prvog Iron man-a, Edin Mahmutović ističe da njegov uspešan nastup na takmičenju predstavlja krunu dugogodišnjeg bavljenja sportom, pre svega atletikom.\nPrethodni tekstRouhani: Nehumane američke sankcije jačaju solidarnost u Iranu\nSledeći tekstPočela rekonstrukcija Hale sportova Izudin Šušević


Rekordna pobeda, najbolja poseta... SPEKTAKL! - KK Crvena zvezda\nRekordna pobeda, najbolja poseta… SPEKTAKL!\nUtakmica između Crvene zvezde mts i Bajern Minhena priredila je jedinstveni spektakl svim Zvezdašima kako na terenu, tako i van njega. To je bila svojevrsna nagrada za navijače koji su u velikom broju došli u ’’Štark arenu’’ da bodre crveno-bele na premijeri u 2020. godini. Broj od 16.824 navijača predstavljao je rekord 17. kola po poseti u Evroligi!\nZvezdaši su zaista imali priliku da uživaju u savršenoj predstavi izabranika Dragana Šakote. Oni su kontrolisali sva dešavanja na terenu i na kraju ostvarili najubedljiviju pobedu Crvene zvezde u istoriji evroligaškog takmičenja. Brojke su egzaktne, one ne lažu, a rezultat 93:63 piše se u istoriju kluba sa Malog Kalemegdana.\nFenomenalni efekti obasipali su teren, a audio efekti su se gotovo savršeno mešali sa glasnom podrškom karakterističnom za Zvezdine utakmice. Sve to je kretivni tim KK Crvena zvezda mts ovekovečio, a da nijedan opis rečima nije dovoljan dokazaće vam narednih nekoliko minuta ovog video zapisa:\nA van terena, posebno za one najmlađe bilo je spremljeno jedno veliko iznenađenje. Već na prethodnoj evroligaškoj utakmici protiv Olimpijakosa Zvezdaši su mogli da se upoznaju sa ’’Dream team Booth-om’’ koji je do sada bio rezervisan isključivo na utakmicama najskupljeg tima na planeti, NFL franšize Dalas Kaubojsa. Ovaj interaktivni kiosk koji je priredila Crvena zvezda u saradnji sa premijer partnerom Evrolige kompanijom ’’7 Days’’ je i ovog puta izazvao veliko interesovanje, najmlađi Zvezdaši su razbili svaku barijeru stidljivosti i strpljivo čekali u redu za svojevrsnu uspomenu. Njihovi heroji, košarkaši Crvene zvezde, ovog puta interaktivni, ali to zaista niko ne bi mogao da kaže kada pogleda fotografiju, pozirali su sa njima i ostavili im uspomenu za pamćenje.\nSa fotografijom, ali i vrednom pobedom u džepu, Zvezdaši juniori otišli su kući bogatiji za jednu veliku uspomenu više koje im je podarila Crvena zvezda. Dobro, bilo je i onih starijih koji su želeli fotografiju sa svojim omiljenim košarkašem, ali kao i uvek mi ćemo prednost dati najmlađima. Svi oni imali su mogućnost da učestvuju u nagradnoj igri tako što će svoju fotografiju objaviti na instagramu i iskoristiti prikladan ’’hašteg’’. A, kako je to izgledalo možete pogledati na sledećem video klipu:


Izvor: Radio Televizija Vojvodine, 11.Okt.2018, 19:25\nCarigradska patrijaršija ukidanjem te odluke polaže pravo na crkvu u Ukrajini, javio >> Pročitaj celu vest na sajtu Radio Televizija Vojvodine << je Sputnjik.\nPorošenko: Carigradska crkva donela odluku\nPredsednik Ukrajine Petro Porošenko izjavio je danas da je Carigradski patrijarhat već doneo odluku o dodeljivanju autokefalnosti Ukrajinskoj crkvi.\nB92: "Carigrad legalizuje raskol, ruši jedinstvo pravoslavlja"\nIzvor: Kurir, 11.Okt.2018\nCarigradska patrijaršija započeće proces davanja nezavisnosti crkvi u Ukrajini u odnosu na Rusku pravoslavnu crkvu, odlučio je Sinod.\n"Odluka Carigradske patrijaršije da prihvati autokefalnost Ukrajinske crkve predstavlja legalizaciju raskola i dovešće do nepopravljivih posledica po pravoslavno hrišćanstvo", izjavio je portparol moskovskog patrijarha Kirila...- Ovo legalizuje raskol. Svojim delima, Carigrad je prešao crvenu liniju...\nUPC MP bi mogla prekinuti sve odnose sa Carigradskom patrijaršijom\nIzvor: Vostok.rs, 12.Okt.2018, 08:45\nCarigradska patrijaršija je izvršila antikanonsko dejstvo bez presedana stupanjem u kanonske odnose sa rakolnicima i izopštenima iz Crkve – saopštila je Ruska pravoslavna crkva preko svog velikodostojnika Vladimira Legojde.. . . On u Moskovskoj patrijaršiji rukovodi kontaktima sa društvom...


Stari grad čeka novo ruho\nTri beogradska skvera - kod Bitef teatra, ispred kafane "Stara Hercegovina" i na uglu Kralja Petra i Gospodar Jovanove, čiji je budući izgled predstavljen proletos, još čekaju početak obnove. Na konkurs za uređenje ova tri mini-trga na Starom gradu, koji je raspisala ta beogradska opština, stiglo je ukupno 78 radova.\nStručni žiri izabrao je u aprilu tri najbolja idejna rešenja - skver Mire Trailović, kod Bitef teatra, dobiće ozelenjeni zid sa puzavicama i binu za nastupe, skver isped škole "Mihailo Petrović Alas" u Ulici kralja Petra - stepenice za pauzu i predah, a prostor ispred kafane "Stara Hercegovina" postaće oaza prirode usred grada.\nU opštini Stari grad u toku je izrada glavnog projekta za uređenje ovih prostora. Opština će finansirati celokupno uređenje, ali se još uvek ne zna koliko je novca za to potrebno, niti kada bi i kojom dinamikom radovi trebalo da budu realizovani.\n- Po završetku izrade projekta, potrebno je da se izvrši i precizan predmer i predračun radova, kako bismo imali informaciju o vrednosti ukupnih troškova. Specifikacija troškova za projekte koje su učesnici predali u okviru konkursa nije bila u potpunosti precizna. Nakon završetka projekta i specifikacije finalnih troškova znaće se početak, redosled i ukupna vrednost radova. Početak radova i realizacija zavisiće i od vremenskih prilika, a sve troškove uređenja snosiće opština Stari grad - rečeno je u opštini.


Zaposleni Addiko banke i Zlatni savjetnici u istom timu: Zajedničkim snagama za poštovanje dječjih prava – Bankar.me\n2 weeks ago SVE VIJESTI Leave a comment\nZaposleni Addiko banke su u okviru još jedne “Addiko Cares” inicijative prikupili i donirali novčana sredstva Zlatnim Savjetnicima Ombudsmana, u cilju podrške radu njihovoj Mreži i aktivnostima koje sprovode za unapređenje poštovanja dječjih prava.\nAddiko banka je povodom prvomjaskih i uskršnjih praznika inicirala humanitarnu akciju i pozvala zaposlene da učestvuju u humanitarnom bazaru, održanom u centrali Banke. Tom prilikom su Addiko volonteri prezentovali umijeće spremanja prazničnih delicija, a za svoj trud su bili nagrađeni od strane ostalih kolega. Na taj način sakupljeno je 500 eura i usmjereno ka Mreži Zlatnih Savjetnika, prepoznavši ih kao važne subjekte društva u snaženju koncepta promocije i zaštite prava djece i mladih.\nPodrška Addiko banke je realizovana za potrebe organizacije sastanka Zlatnih savjetnika u instituciji Ombudsmana, prvog od uspostavljanja novog saziva Mreže, jer su zbog nepovoljne epidemiološke situacije imali samo online sastanke i radionice. Otvaranju radionice prisustvovali su i predstavnici Addiko banke.\n“Blagostanje djece fokus je naše strategije društveno-odgovornog ponašanja, u okviru šireg aktivizma podrške najranjivijim skupinama društva. Svjesni činjenice da je situacija izazvana pandemijom pogodila sve segmente ekonomije i uticala na svakoga od nas pojedinačno, svojim primjerom pokazali smo da je svaki lični i kompanijski doprinos veoma značajan, te se nadamo da će naš primjer biti podstrek drugima u udruživanju snaga zarad opšteg dobra”, izjavila je direktorica za korporativne komunikacije Addiko banke Nataša Milović.\nOvaj sastanak označio je nastavak intenzivnih priprema za izradu mišljenja i preporuka u odnosu na poštovanje prava djeteta u Crnoj Gori tokom trajanja pandemije i dio je aktivnosti međunarodne mreže djece koja pomažu ombudsmanima na nivou Evrope (ENYA). Preporuke naših Zlatnih savjetnika biće inkorporirane u izveštaj sa preporukama djece i mladih iz 15 evropskih država i kao takve biće razmatrane u okviru generalne skupštine i godišnjeg sastanka Evropske mreže ombudsmana za djecu /ENOC/.\nPrevious Članice EU ublažile ograničenja za putovanja\nSljedeći EIB: EU bi u vještačku inteligenciju i tehnologiju blockchain trebalo da uloži 10 milijardi eura


Laguna - Bukmarker - Titani nacionalne kniževnosti u Parobrodu: Svetislav Basara, „Anđeo atentata“, 11. maj 2016. - Knjige o kojima se priča\nTitani nacionalne kniževnosti u Parobrodu: Svetislav Basara, „Anđeo atentata“, 11. maj 2016.\nRoman tabloid „Anđeo atentata“ (Laguna, 2015), nedavno nagrađen uglednim priznanjem „Biljana Jovanović“, kao i iz najužeg kruga za ovogodišnju Ninovu nagradu, predstaviće u sredu, 11. maja od 19 sati u Parobrodu Svetislav Basara, titan nacionalne kulture, romansijer, pripovedač, dramski pisac i bivši srpski diplomata, uz gostovanje Jasmine Vrbavac, novinarke, kritičarke i članice pomenutog žirija za najbolji roman u 2015. godini, i moderiranje Katarine Lazić, urednice u Parobrodu.\nOslanjajući se na ulogu istorije iz antike, da je ona zabavno štivo, reportaža, koju je očuvala do danas u svom imenu – pripovest, ulogu naratora Basara je poverio s one strane groba, austougarskom nadvojvodi Francu Ferdinandu. U maniru Luja Ferdinanda Selina, Basara ludistički virtuozno, provokativno, satirično, ironično, politički nekorektno i duhovito dokazuje da je istinski vladalac XX veka Apsurd.\nParodirana istorija i kulturna prošlost malih i velikih naroda prikazana pamfletski, kao reklama, vic, i vest iz „crne hronike“, uz vrtoglav humor, čija je druga strana medalje tragičnost, propast i posrnuće, uokvirena je slikom Paula Klea „Angelus Novus“ iz eseja Valtera Benjamina. Basarin „Anđeo“ završava se prepiskom Tito – Staljin.\nOno što je studija „Tragovi karmina – Tajna istorija XX veka“ Grejla Markusa iz 1989. godine („Lipstick Traces – A Secret History of the 20th Century“) u istraživanju vrhunskog eksperta za američku pop-rok kulturu (prevod za srpsko tržište Dejan D. Marković, Gradac, 2013), kao „Napuklo ogledalo“, okrenuto naopačke, to je „Anđeo atentata“ u Basarinom celokupnom opusu i najnovijoj domaćoj književnoj produkciji.


ZAKONODAVSTVO: Odložena primena Pravilnika o deklarisanju i reklamiranju hrane\nMinistarstvo poljoprivrede objavilo je pre nekoliko dana izmene Pravilnika o deklarisanju, označavanju i reklamiranju hrane, a jedna od novina je još jedno odlaganje primene ovih propisa.\nPrema pisanju Politike, navedeno je da je novi rok za uvođenje novina u deklarisanju hrane 31. decembar, a stručnjaci kažu da je ovo još jedno nepotrebno odlaganje, budući da se u EU ovi propisi već uveliko sprovode.\nObaveza da na svojim proizvodima navedu sve informacije koje mogu da utiču na naše zdravlje odložena je za dodatnih šest meseci. Potrebno je što pre uvesti nutritivne tablice na proizvode, jer je to jedini način da svako od nas zna koliko je zdrava, odnosno nezdrava neka namirnica, kaže Danica Zarić iz IHIC Nutricionizma.\nKada se svi neophodni podaci nalaze na ambalaži, onda kupac koji ima povišen pritisak traži krekere sa manje soli, ko ko je sklon gojenju traži namirnice sa manje masti i šećera, objašnjava ona i dodaje da ćemo do 1. januara sledeće godine ove informacije dobijati samo od proizvođača koji žele da ih podele sa nama.


Šta se krije iza Budžeta Republike Srbije za 2015. godinu\nIz džepa građana u ruke vlastodržaca\nKabinet premijera Srbije Aleksandra Vučića, pripremio je budžetsku omču građanima. Njegovi "stratezi" planirali su u 2015. godini milijardu i 116 miliona dinara ukupnih rashoda, ili 9,15 milijardi evra, računato po kursu 122 dinara za evro, dok su nedostajuća sredstva milijardu i 568 miliona evra, jer su prihodi samo 7,58 milijarde evra. Za kamate planiran je rashod milijardu i 74 miliona evra, a za neto zarade 240.280 zaposlenih milijardu i 170 miliona evra, ili samo više od devet odsto. Budžet razmatra Tabloidov istraživač Miodrag K. Skulić\nPočnimo od izdataka u Predlogu republičkog budžeta za 2015. godinu u kome je samo za kamate planiran iznos od milijardu i 74 miliona evra, računatih po kursu od 122 dinara za evro. U Budžetu za 2014. godinu bilo je planirano za ove izdatke 114 milijardi dinara, ili 10,25 odsto od ukupnih rashoda budžeta planiranog za prethodnu 2014. godinu, što iznosi milijardu evra.\nDakle, u ovoj godini, za kamatne izdatke planirano je više za 7,4 odsto. O kolikoj sumi se radi najbolje potvrđuje činjenica da je za neto zarade svih zaposlenih koji se finansiraju iz republičkog budžeta, za 2015. godinu planirano 1,2 milijardi evra.\nZa Ministarstvo odbrane planirano je 56 milijardi dinara, ili 460 miliona evra, a za Ministarstvo unutrašnjih poslova 63,8 milijardi dinara, ili 523 miliona evra. Dakle, za ova dva ministarstva koja zapošljavaju 78.092 lica (odbrana 33.114, unutrašnji poslovi 44.978), planirano je izdvajanje 983 miliona evra, a za kamate milijarda 74 miliona evra.\nUkupni rashodi u 2015. godini planirani su hiljadu i 115 milijardi dinara, što je u odnosu na budžet za 2014. godinu, usvojen u decembru prethodne godine u iznosu od 1.112 milijardi dinara, na približno istom nivou, dok je izraženo u evrima, planiranu budžet za narednu godinu niži za oko 6,2 odsto.\nPrihodi i primanja budžeta za 2015. godinu su 924,4 milijarde dinara, dok je planirani budžetski deficit, tj. nedostajuća sredstva u kom iznosu se Republika Srbija zadužuje, 159 milijardi dinara, što sa 30,7 milijardi otplate glavnice duga i dve milijarde vrednosti nabavke finansijske imovine, predstavlja planirani deficit od 191,3 milijardi dinara, odnosno preračunato u evre nedostajuća sredstva dostižu 1,57 milijardi evra. To je prema planiranom bruto društvenom proizvodu od 32,5 milijardi evra, 5,1 odsto bruto društvenog proizvoda.\nRepublika Srbija u 2015. godini planira da se zaduži za 710 milijardi dinara, s tim da iz tih sredstava otplati dospele glavnice po dosadašnjim zaduženjima u iznosu od 515 milijardi dinara, pa razlikom od 191 milijardu dinara pokriva gore navedena nedostajuća sredstva, da bi se pokrili veći rashodi od prihoda. Kako iznos novog zaduženja predstavlja 5,8 milijardi evra novih kredita i 4,2 milijarde otplata dospelih kredita, Republika Srbija, se ovim budžetom dodatno zadužuje za novih 1,6 milijardi evra.\nNema kraja zaduženju\nObzirom da je dug Republike Srbije na dan 31. oktobra 2014. godine iznosio 22,2 milijarde evra, sa tim novim zaduženjem, odbijajući iznos duga koji će se otplatiti, planirano je da na kraju 2015. godine, ukupan dug Republike Srbije dostigne skoro 24 milijarde evra, ili više od 73 odsto bruto društvenog proizvoda. Šta su planirani prihodi i primanja budžeta za 2015. godinu? Planirani prihod od PDV na domaće proizvode opao sa 34,04 na 26,39 odsto ukupnog prihoda od poreza na dodatnu vrednost.\nU budžetu za 2014. godini, usvojenom u decembru prošle godine, utvrđeni su rashodi u visini hiljadu i 112 milijardi dinara, ili po kursu od 113 dinara za evro, 9,578 milijardi evra. U predlogu za narednu godinu ukupni rashodi iznose hiljadu i 115 milijardi dinara, što po kursu od 122 dinara za evro, iznosi 9,145 milijardi evra. Prema tome realna budžetska potrošnja smanjena je za 433 miliona evra, ili za više od 4,5 odsto. Ako se uzme u obzir i naredni pad dinara u odnosu na evro, pad budžetske potrošnje biće znatno veći.\nTakođe, u budžetu za 2014. godinu, planirani prihodi od PDV u zemlji bili su 145,5 milijardi dinara, a njihovo smanjenje u rebalansu budžeta, usvojenom u oktobru ove godine, bilo je manje za 40 milijardi dinara, dok je ovim planiranim budžetom za 2015. godinu, dodatno smanjen očekivani priliv po tom osnovu za još dodatnih 20,8 milijardi dinara!\nPDV na robu iz uvoza u budžetu usvojenom u oktobru prošle godine iznosio je 281,9 milijardi, dok u ovom budžetu za narednu godinu na toj poziciji je planirano 292,1 milijarde dinara.\nSvođenje prihoda po osnovu PDV u zemlji od 34,04 odsto u 2014. godini na 26,39 odsto u budžetu za narednu godinu je najnegativnija ekonomska kategorija u Predlogu budžeta, jer se tim padom prihoda od PDV u zemlji, dakle, na domaću robu, i očekivanog pada u narednoj godini, prizna realna situacija da je došlo do ogromnog pada proizvodnje dobara u zemlji, a da deo te proizvodnje ima povećan izvozni karakter. Očekuje se povećanje izvoza za 3,1 odsto.\nZnatan pad je zabeležen i kod planiranih prihoda po osnovu akciza na duvanske prerađevine, gde je došlo do pada planiranih prihoda u budžetu za narednu godinu, u odnosu na budžet iz ove godine, usvojen u oktobru prošle godine, za 20,2 milijarde dinara, odnosno za, čak, 165 miliona evra.\nOd smanjenja zarada planiran je prihod 211 miliona evra. Nasuprot tome nije došlo do ukidanja ili smanjenja broja agencija, kancelarija, fondova, uprava i drugih organizacija i organa, od kojih neki dupliraju poslove sa ministarstvima. Deficit je u budžetu za narednu godinu planiran 191,3 milijarde dinara, ili milijardu i 568 miliona evra.\nIndirektni javni dug dostigao 2,5 milijardi evra\nZa kamate planirano 131 milijardu dinara, a za plate 240.280 zaposlenih 143 milijarde dinara neto, ili samo manje za devet odsto\nPlanirani rashodi u budžetu za narednu godinu su 1.115 milijardi dinara, što po kursu od 122 dinara za evro, iznosi. Ukupno planirani izdaci za neto zarade svih zaposlenih čije plate se pokrivaju iz budžeta su oko 143 milijarde dinara, dok se samo za kamate koje se isplaćuju iz republičkog budžeta 131 milijarda dinara, što čini samo devet odsto niže od ukupnih isplata za zarade 240.280 zaposlenih, uz prosečnu mesečnu zaradu od oko 406 evra, ili 49.500 dinara.\nSubvencije su planirane 80,55 milijardi dinara, ili po kursu od 122 dinara za evro, 660 miliona evra, što je u odnosu na budžet usvojen u decembru prošle godine, manje za 266 miliona dinara, ali u evrima to je niže za 49 miliona evra. U privredi su subvencije povećane za 5,4 milijarde dinara, dok su u poljoprivredi smanjene za 6,9 milijardi dinara, a za železnicu 1,5 milijardi dinara, dok su za puteve smanjene za 535 miliona dinara, nasuprot tome za turizam je došlo do planiranog povećanja od 692 miliona dinara.\nZa Republički fond penzijskog i invalidskog osiguranja planirano je 220,3 milijarde dinara, dok je taj iznos u budžetu usvojenom u decembru prošle godine iznosio 256,1 milijardi dinara, što je manje za 35,8 milijardi dinara, ili za skoro 14 odsto. Za obrazovanje u 2015. godini planirano je 139,9 milijardi dinara, dok je u budžetu za 2014. godinu, usvojenom u decembru prošle godine, za obrazovanje bilo planirano 160,5 milijardi dinara, ili više 12,9 odsto. Kako prosvetni radnici očekuju poboljšanje svog položaja, kada su im u toliko visokom procentu smanjena sredstva.\nZa sudstvo i tužilaštva planirana su sredstva 23,7 milijardi dinara, ili 194,5 miliona evra. Dok su u svim organima planirane zarade neto 17.101,29 dinara po uslovnom radniku, u sudstvu i tužilaštvima je zarada planirana 29.835,87 dinara, ili 75 odsto veća od drugih organa. Ovi organi na teret budžeta pokrivaju 70 odsto svoje zarade, a 30 odsto isplaćuju od ostvarenih prihoda po sudskim rešenjima. Ovde je prilika da utvrdimo cenu koštanja štrajka advokata, koja je paralisala rad nižih sudova i tužilaštva, a delimično i nekih viših sudova. Kako je mesečna cena rada tih organa oko 10 miliona evra, proizlazi da taj štrajk i upornost ministra pravde državu Srbiju do sada košta najmanje 30 miliona evra, a sa gubitkom prihoda advokata, sa puno slobode može se zaključiti da je taj ceh dostigao 50 miliona evra.\nPrethodne vlade, a i prva i druga vlada Aleksandra Vučića zaduživale su Republiku Srbiju za sve i svašta, pa su ove obaveze dostigle 2,5 milijardi evra.\nZa JP Srbijagas Republika duguje 678 miliona evra, sledi JP Putevi Srbije sa 509 miliona evra, zatim Železnice Srbije 278, pa ulaganja u Fiat Atomobili Srbija 174 i RTB Bor 135 miliona evra, JP ElektroprivredA Srbije 160 i Željezara Smederevo 95 miliona dolara. Dug za Galeniku, AD, kojom je upravljala Socijalistička partija Srbije, dostigao je 78 miliona evra, a za Air Srbia, već je dato 52,7 miliona evra. I za Elektromrežu Srbije preuzet je dug 44 miliona evra.\nZa čuđenje je da se u dugovanjima Republike vode obaveze za Jugoimport SDPR 40,6 miliona evra i za Agenciju za kontrolu letenja 35,2 miliona evra, kao i za Aerodrom 8,5 miliona evra. U sva ova tri subjekta isplaćuju se zarade u stotinama hiljada dinara.\nSamo od domaćih banaka država ima direktan dug osam milijardi evra. Najveći iznos duga je po osnovu emitovanja obveznica i drugih hartija od vrednosti, u dinarima 4,66 milijardi evra i u evrima 1,76 milijardi evra. Samo po ova dva osnova Republika Srbija ima dug od 5,42 milijarde evra. I u ovom budžetu planirana su davanja za inostrane investitore\nU Ministarstvu privrede za 2015. godinu planirana su "ulaganja od posebnog značaja" u iznosu od 3,8 milijardi dinara za: Fiat Automobili Srbija, Air Serbia, Wiring System Smederevo, Tigar Tybes i Truck Life Europe. Na posebnoj poziciji planiran je iznos od 6,5 milijardi dinara za privlačenje direktnih investicija.\nZa BIA su planirana sredstva u visini od 4,59 milijardi dinara. Za Bezbednosnu informativno agenciju koja ima 2.050 zaposlenih planirana su sredstva u iznosu od četiri milijarde i 579 miliona dinara, ili 37,5 miliona evra. Obaveštajna i kontraobaveštajna agencije nisu više direktni korisnici budžetskih sredstava i njihovi izdaci se obuhvataju budžetom Ministarstva odbrane.


Čuti i Razumeti 2014. - Akcija posvećena gluvim i nagluvim osobama\nIZVEŠTAJ SA AKCIJE "ČUTI I RAZUMETI" KOJA SE ODRŽALA 2014. godine\nOve godine je po treći put održana tradicionalna humanitarna akcija "Čuti i razumeti" povodom Svetske nedelje gluvih i nagluvih osoba koja je poslednje nedelje septembra. Manifestaciju organizuje kompanija Audiovox u saradnji sa Humanitarnom fondacijom Novi Beograd i organizacijom Mikser House.\nAkcija "Čuti i razumeti" je održana u prostoru Mikser House u Beogradu (Karađorđeva 46) u petak 26.09.2014. u periodu od 12:30 do 14:30 h. Akcenat je ove godine bio na predstavljanju mladih uspešnih ljudi koji su i pored dijagnostikovanog oštećenja sluha u ranoj mladosti uspeli da ostvare značajan uspeh tako što su stekli visoko obrazovanje, ostvarili značajne sportske rezultate, formirali porodice i sl.\n"Ideja nam je da slušno oštećenu decu okupimo, da im organizujemo jedan dan koji će izgledati drugačije od drugih , da im napravimo malo radosti i da podsetimo Srbiju da je potrebna mala, blaga pomoć toj deci. Danas ovde možete videti decu iz raznih gradova, u goste su nam došli i mladi ljudi kojima je u ranom detinjstvu dijagnostikovano oštećenje sluha. " - izjavila je Jela Mrmak.\nManifestaciju su ove godine podržali naš proslavljeni vaterpolista Aleksandar Šapić, Prljavi inspektor Blaža, Aleksa Jelić kao i stručnjaci iz ove oblasti (ORL specijalisti, profesori sa FASPER-a) i mnogi drugi a u gostima su nam bila i deca sa oštećenim sluhom iz Jagodine, Niša, Novog Sada i Beograda. U programu koji je vodio Prljavi Inspektor Blaža uživalo je oko 150 učesnika ove humanitarne akcije.\n"Mi sprovodimo sa Audiovox-om mnoge akcije merenja sluha, pomoć osobama oštećenog sluha, posebne popuste u našem Novobeogradskom klubu imamo upravo na kupovinu aparata za sluh koji bi toj deci pomogli, tako da mi već zvanično aktivno 2-3 godine od kada sam ja predsednik opštine učestvujemo u svim tim stvarima koje njima mogu da pomognu. " - rekao je naš proslavljeni vaterpolista Aleksandar Šapić.\nNakon uvodnog obraćanja direktorke Audiovox-a Jele Mrmak i predsednika opštine i fondacije Novi Beograd Aleksandra Šapića, program je nastavio kvartet ISON iz Novog Sada i deca iz škole 11.maj iz Jagodine. Učesnicima se obratila i dr sc med Branka Mikić, šef Odseka za audiološku rehabilitaciju Klinike za ORL KC Srbije i prof. dr Svetlana Slavnić sa Fakulteta za specijalnu edukaciju i rehabilitaciju a par pesama je izveo i Aleksa Jelić. Na kraju je učesnicima podeljeno nekoliko vrednih nagrada od strane kompanija Audiovox i Cooler Master.


Oli Ren: Nastavkom pregovora Srbija će ubrzati put ka Evropskoj uniji\nEvropski komesar za pridruživanje Oli Ren izrazio je uverenje da će Srbija, posle nastavka pregovora o stabilizaciji i pridruživanju, ubrzati svoj napredak ka Evropskoj uniji. U intrevjuu za novogodišnje izdanje novosadskog "Dnevnika", on je rekao da je siguran da će po ispunjenju uslova za nastavak pregovora, a "zahvaljujući svom institucionalnom kapacitetu, Srbija nadoknaditi većinu izgubjenog vremena".\n"No, sada je to u rukama vođa i birača Srbije i nadam se da će se na predstojećim izborima građani jasno opredeliti za evropsku budućnost i ostaviti nacionalističku prošlost za sobom", rekao je Oli Ren.\nOn je naveo da pridruživanje Srbije zahteva da se kriterijumi koje povlači članstvo u potpunosti ispune, dodajući da se "svaka država pridružuje EU na osnovu svojih zasluga".\n"Brzina napretka zavisi od sposobnosti Srbije da ispuni uslove i sprovede reforme. Sa svoje strane, EU ne postavlja rokove u tom procesu, jer je kvalitet važniji od brzine, a sadržaj je bitniji od vremenskog roka", rekao je Ren.\nOn je ocenio da će stupanje na snagu sporazuma o readmisiji doneti konkretna poboljšanja za sve građane Srbije, jer će "procedura za dobijanje viza biti pojednostavljena". U nekoj kasnijoj fazi može da nastupi i bezvizni režim, ali je veoma značajno već to što su premijeri i predsednici EU priznali važnost ovog pitanja na nedavno održanom Evropskom savetu", naveo je evropski komesar.\nPrema njegovim rečima, olakšavanje dobijanja viza značiće i da su u samoj Srbiji postignuti konkretni rezultati u borbi protiv organizovanog kriminala, korupcije i ilegalne migracije, ali će i Srbija morati da pojača graničnu kontrolu i poveća sigurnost putnih dokumenata.


Kaspersky Lab otkriva Windows nulti dan eksploatisan od strane nedavno otkrivenog aktera pretnji | Polarotor\nYou Are Here: Home » Software » Kaspersky Lab otkriva Windows nulti dan eksploatisan od strane nedavno otkrivenog aktera pretnji\nPosted on Polarotor on mart 16, 2019 // Comments Off\nAutomatizovane tehnologije kompanije Kaspersky Lab otkrile su novu ranjivost u operativnom sistemu Microsoft Windows, za koje se veruje da su korišćene u ciljanim napadima od strane najmanje dva aktera pretnji, uključujući i nedavno otkriveni SandCat. Ovo je četvrti zero-day eksploit koji je otkriven u divljini pomoću Automatic Exploit Prevention tehnologije kompanije Kaspersky Lab. Kompanija Kaspersky Lab je prijavila ranjivost, dodeljujući CVE-2019-0797 korporaciji Microsoft, koja je objavila zakrpu.\nRanjivosti nultog dana su do tada nepoznate softverske greške koje napadači mogu iskoristiti za upad na uređaj i mreže žrtve. Novi eksploit koristi ranjivost u grafičkom podsistemu Microsoft Windows operativnog sistema kako bi postigao eskalaciju lokalnih privilegija. Ovo pruža napadaču potpunu kontrolu nad računarom žrtve. Uzorak malvera koji su ispitali analitičari kompanije Kaspersky Lab pokazuje da je eksploit usmeren na verzije operativnog sistema Windows 8 do Windows 10.\n„Otkriće novog Windows nultog dana koji se aktivno eksploatiše u divljini pokazuje da takvi skupi i retki alati ostaju veoma interesantni za aktere pretnji, a organizacijama su potrebna bezbednosna rešenja koja ih mogu zaštititi od takvih nepoznatih pretnji. Ovo takođe potvrđuje važnost saradnje između bezbednosne industrije i programera: lov na bagove, odgovorno otkrivanje i pravovremeno krpljenje najbolji su načini da se korisnici zaštite od novih i pretnji koje su u povoju “, rekao je Anton Ivanov, bezbednosni stručnjak u kompaniji Kaspersky Lab.\nEksploatisanu ranjivost otkrila je Automatic Exploit Prevention tehnologija kompanije Kaspersky Lab, ugrađena u većinu proizvoda kompanije.\nKaspersky Lab proizvodi eksploit detektuju kao:\nKompanija Kaspersky Lab preporučuje sledeće mere bezbednosti:\nInstalirajte Microsoft zakrpu za novu ranjivost što pre moguće.\nPobrinite se da redovno ažurirate sav softver koji se koristi u vašoj organizaciji svaki put kada se objavi nova sigurnosna zakrpa. Bezbednosni proizvodi sa mogućnostima procene ranjivosti i upravljanja zakrpama mogu pomoći u automatizaciji ovih procesa.\nIzaberite dokazano bezbednosno rešenje kao što je Kaspersky Endpoint Security koji je opremljen mogućnostima detekcije zasnovane na ponašanju za efikasnu zaštitu od poznatih i nepoznatih pretnji, uključujući i eksploite.\nKoristite napredne bezbednosne alate kao što je Kaspersky Anti Targeted Attack Platform (KATA) ukoliko vaša kompanija zahteva veoma sofisticiranu zaštitu.\nPobrinite se da vaš bezbednosni tim ima pristup najnovijim informacijama o sajber pretnjama. Personalizovani izveštaji o najnovijim događajima u segmentu pretnji dostupni su korisnicima Kaspersky Intelligence Reporting rešenja. Za više detalja, kontaktirajte: intelreports@kaspersky.com.\nPoslednje, ali ne i najmanje važno, osigurajte da vaše osoblje bude obučeno o osnovama sajber-bezbednosne higijene.\nZa više detalja o novom istraživanju eksploita, pogledajte izveštaj na Securelist.\nDa bi se pobliže osvrnuli na tehnologije koje su otkrile ovaj i druge nulte dane u Microsoft Windows operativnom sistemu, snimljeni vebinar kompanije Kaspersky Lab dostupan je za pregled na zahtev.


Počele pripreme za sahranu Šimona Peresa\nPočele pripreme za Peresovu sahranu, minut ćutanja u vladi\nSvet Autor:Beta28. sep. 201616:54 > 18:01\nPripreme za sahranu bivšeg predsednika Izraela Šimona Peresa počele su minutom ćutanja na specijalnoj sednici izraelske vlade u Jerusalimu.\n„Ovo je prvi dan u Izraelu bez Šimona Peresa“, rekao je premijer Benjamin Netanjahu otvarajući sednicu, posle čega je usledio minut ćutanja izraelskih ministara u znak sećanja na devetog predsednika jevrejske države.\nOn je preminuo rano jutros, dve nedelje nakon što je pretrpeo jak moždani udar.\nPeresova sahrana zakazana je za petak u 9.30 po lokalnom vremenu na groblju na Brdu Hercl u Jerusalimu, na mestu gde počivaju veliki lideri nacije. Očekuje se dolazak desetina svetskih lidera i visokih zvaničnika. U pogrebnoj povorci, u koju će građani moći da se uključe, očekuju se desetine hiljada ljudi.\nOni će prethodno moći da odaju poštu bivšem šefu države i dobitniku Nobelove nagrade za mir, dok njegovo telo bude sutra ležalo izloženo u izraelskom parlamentu.\nPredsednik SAD Barak Obama je na listi lidera koji bi mogli da dođu na sahranu. Nakon što je rekao da Obama i Hilari Klinton dolaze, portparol izraelskog Ministarstva spoljnih poslova Imanuel Nahšon je kasnije izjavio da nema definitivnog odgovora, prenela je agencija Asošiejtid pres.\nNahšon je pre toga rekao da neće doći papa Franja, iako se to jutros očekivalo.\nIzvor : AP Photo/Ariel Schalit\nZa sada nema odgovora Bele kuće, ni predsedničke kampanje Hilari Klinton, ali se svakako očekuje dolazak bivšeg predsednika SAD Bila Klintona, francuskog predsednika Fransoa Olanda i čitavog niza šefova diplomatija.\nBiće to verovatno najveći takav skup u Izraelu od sahrane premijera Jicaka Rabina, koga je ubio religiozni jevrejski ultranacionalista, koji se protivio njegovoj politici zameni zemlje za mir sa Palestincima 1995. godine.\nU petak će Peresovo telo biti iz parlamenta biti preneto na nacionalno groblje, najavila je vlada. Veliki ekrani biće postvljani oko groblja kako bi se omogućilo ljudima da slušaju oproštajne govore i vide procesiju do mesta gde su sahranjeni nekadašnji lideri Izraela.\nVlada je naredila da se zastave spuste na pola koplja na svim vladinim institucijama, vojnim bazama i polcijskim stanicama. Kraj Brda Hercl će se postaviti helidromi kako bi visoke ličnosti lakše mogle da dođu i da se spreče saobraćajne gužve.\npre 50 min 5


Srbija: Dve velike policijske akcije, uhapšene desetine osumnjičenih\nU Srbiji je u dve velike policijske akcije uhapšeno u jednoj trideset osoba u drugoj su privedena 123 lica.\nMinistar policije Srbije Nebojša Stefanović saopštio je da je u saradnji sa nemačkom policijom, uhapšeno je 30 osoba osumnjičenih za prodaju narkotika.\nKako je istakao, nakon 13 meseci istrage sprovedena je akcija hapšenja u nekoliko gradova Srbije. Jedan deo uhapšenih živeo je na teritoriji Nemačke i zbog toga je bila neophodna saradnja sa njihovom policijom.\n"Ovim je zadat ozbiljan udarac organizovanim kartelima", kaže Stefanović.\nZaplenjeno je 303 kilograma kokaina, 96 kilograma kanabisa, 106 kilograma hašiša, a otkriveno je sedam laboratorija za narkotike. Ukupna vrednost droge je, kako je istakao, 20 miliona evra.\nStefanović ističe da je vođa ove grupe J.J. (33) iz Beograda koji je uhapšen danas a koji je i vođa navijača jednog od fudbalskih klubova iz Beograda.\nStefanović dodaje da je tokom ove akcije zaplenjena i veća količina oružja.\nPoternica je raspisana za M.P, D.S i J.V. Oni se sumnjiče da su distribirali drogu u Srbiji. Uhapšena su i dvojica kurira koji su nosili više kilograma različitih narkotika. Njima je droga zaplenjena na teritoriji Srbije i Mađarske.\nU odvojenoj policijskoj akciji koja je izvedena u više gradova Srbije privedeno je 123 osoba, a za osam se još traga. Oni su osumnjičeni za organizovani kriminal, ubistvo, trgovinu ljudima, tešku kražđu, silovanje.\nDanas je u okviru te akcije zaplenjeno 186 kilograma marihuane, 450 stabljika kanabisa, tablete, tri pištolja, automatska puška i municija.\nU Šapcu je jedna osoba uhapšena zbog silovanja deteta izvršenog 2001. godine, a u Bogatiću je jedna osoba uhapšena zbog sumnje da je maloletnu žensku osobu držala zaključanu, seksualno zlostavljala i podvodila po ugostiteljskim objektima. Jedan muškarac je uhapšen zbog silovanja te maloletne osobe na lokalnom groblju u Bogatiću.\nUnutrašnja kontrola privela je devet pripadnika policije zbog zloupotrebe službenog položaja. Oni se sumnjiče da su u budžet Srbije uplaćivali manja sredstva od registracije vozila nego što je bilo predviđeno.\nPrivedena je i organizovana grupa od 15 članova koja je uz pomoć falsifikovanih isprava registrovala nepostojeća vozila, a potom ih lažno prijavljivala kao ukradena i uzimala odštetu od osiguravajućih društava.


Indijac priznao ubistvo i silovanje najmanje 14 dece\nM. D. 20. jula 2015. 22:00\nIndijska policija saopštila je da je pokrenula istragu kako bi utvrdila da li je osumnjičeni za ubistvo i seksualno zlostavljanje šestogodišnje devojčice Ravinder Kumar ujedno i serijski ubica, koji je počinio još najmanje 14 sličnih zločina.\nOn je, naime, priznao da je izvršio još najmanje 14 krivičnih dela nakon što je uhapšen prošlog četvrtka u Nju Delhiju, izjavio je za AFP zamenik komesara policije u indijskoj prestonici Vikramdžet Singh.\nSingh je istakao da je Kumar ispitan nakon što je policija otkrila da je već bio u zatvoru prošle godine zbog napada, a da je na slobodu pušten uz kauciju.\n„Kada smo saznali da je već bio u pritvoru zbog sličnog slučaja, ispitali smo ga i on nam je priznao još najmanje 14 zločina“, istakao je Singh.\nNeimenovani policijski službenik precizirao je za AFP da je Kumar priznao da je silovao i ubio najmanje 14 dece.\nKumar je za televizijsku stanicu NDTV rekao da ih je ubio jer su ga vređali dok je bio u alkoholisanom stanju i da, kako je istakao, „ne bi bio otkriven“.\n„Izgubio sam kontrolu nad mislima posle prekomerne konzumacije alkohola. Verovatno sam napao i ubio 14 ili 15 dece“, rekao je on.\nPolicija je Kumara uhapsila nakon što je pronašla njegovu ličnu kartu na istom gradilištu na kome je pronađeno i telo šestogodišnje devojčice, čiji je nestak prijavljen prošle nedelje.\nAFP dodaje da su policijski timovi poslati na mesta gde Kumar tvrdi da je počinio zločine, kao i da je izdata naredba da se napravi njegov psihološki profil.\n„Imamo dokaze koji ga povezuju sa zločinom zbog kojeg je uhapšen, ali treba da se utvrdi da li je kriv i za ostale zločine“, rekao je zamenik komesara dodajući da će istraga trajati dugo jer su zločini, prema rečima Kumara, počinjeni sa velikim vremenskim razmakom, a ne zna se tačno mesto gde su se odigrali.


Tijana Vujović: Biti dobar direktor zapravo znači biti dobro organizovan - | Adria Daily\nNalazite se na:Početna»Intervjui»Tijana Vujović: Biti dobar direktor zapravo znači biti dobro organizovan –\nDirektorka kompanije „Confluence Proprety Management„\nBila je đak generacije u osnovnoj, vukovac u Petoj beogradskoj gimnaziji i jedan od najboljih studenata na Univerzitetu „Bokoni“ u Milanu.\nU 21. godini je postala najmlađi član stručnog tima za procenu rizika ulaganja u nove građevinske projekte u italijanskom predstavništvu svetskog giganta „General Electric“. Karijeru je nastavila u Pragu u sektoru rizika nekretnina, a danas, sa 28 godina, vodi firmu u Beogradu koja upravlja sa više od 250.000 kvadrata.\nVeć neko vreme ste na poziciji direktora kompanije Confluence Proprety Management. Šta Vam je to donelo u profesionalnom, ali i na ličnom planu u životu?\nUpravljanje velikom kompanijom kao što je Confluence Property Management svakako je veliki poslovni izazov, ali i neprocenjivo profesionalno iskustvo. Ovako odgovorna pozicija ostavlja malo vremena za privatan život, ali se trudim da sve izbalansiram i da ništa i nikoga ne zapostavim. Prijatelji i porodica imaju razumevanja i neprocenjiva su mi podrška.\nČinjenica je da ste veoma mladi došli na poziciju koja je jako odgovorna. Kako ste se borili sa predrasudama koje donose vaše godine u poslu koji je veoma težak?\nPre dolaska na poziciju direktorke kompanije „Confluence Property Management“, radila sam na veoma odgovornim pozicijama u Pragu i Milanu za GE Real Estate, gde sam bila usmerena na procenu i identifikaciju potencijalnih investicionih mogućnosti u sektoru nekretnina. Iako sam stekla bogato iskustvo, po dolasku u Srbiju i preuzimanjem mesta direktorke, moje godine su donele određenu dozu diskriminacije. Međutim, kada svoj posao obavljate odgovorno, profesionalno i savesno, sve dođe na svoje i gotovo niko vas više ne posmatra kroz prizmu vaših godina, već isključivo na osnovu profesionalnih uspeha.\n„Confluence“ sada upravlja svim MPC objektima – UŠĆE Shopping Center, „Ušće kula“, objektom u Knez Mihailovoj i sa dva „Immo centra“. Osim toga i „Robne kuće Beograd“, Alta centar u Sarajevu i još nekoliko manjih objekata. Upravljate sa preko 270.000 kvadrata. Kako određujete prioritete, ima li ih, i koliki tim vam je potreban za kvalitetno upravljanje poslom?\nBiti dobar direktor zapravo znači biti dobro organizovan, a to podrazumeva postavljanje prioriteta. Nekada mislite da je sve podjednako važno, ali upravo su to momenti kada morate da budete odlučni i da pravilno procenite situaciju. Sa druge strane, izuzetno je važno da imate pouzdne i podjednako odgovorne saradnike sa kojima delite iste vrednosti i poslovne vizije. Zato sam veoma ponosna na moj tim koji predano i vredno radi. A kako ni u jednom poslu ne sme biti stagniranja, već neprestano mora da se širi i razvija, verujem da ćemo u narednom periodu uspeti da ostvarimo zacrtane poslovne ciljeve, što će sa sobom potencijalno povući i proširenje tima.\nImate li u planu još neke projekte a koji će doprineti kvalitetu Beograđana, ali možda i stanovnika drugih gradova Srbije, ili regiona?\nDelatnost naše kompanije i oblast u kojoj je Confluence vodeći na Balkanu je „property management“ odnosno profesionalno upravljanje nekretninama. To sa sobom nosi i veliku odgovornost koja podrazumeva da, između ostalog, konstantno pred sebe postavljate nove izazove. Sledeći poslovni potez bi trebalo da bude proširivanje saradnje na novim projektima, kao i proširenje delatnosti na retail parkove. Aktivno planiramo nove aktivnosti naših centara u 2015. godini, što će takođe doprineti kvalitetu života svih građana Srbije.\nVaš posao obuhvata finansijsku analizu, naplatu potraživanja, izdavanje komercijalnih površina, marketing, PR pravne usluge i tehničko održavanje. Na prvi pogled velika lista, ali i ona ima važnije segmente. Šta je po vama najbitnije za uspešno poslovanje u ne baš tako povoljnoj poslovnoj klimi u Srbiji?\nTržište nekretnina je uvek prvo na udaru svih kriza. Poslovni potezi koje vučemo moraju da budu u skladu sa tim, a pravilna procena rizika je od suštinskog značaja. Ipak, ono što je presudno za svaki uspešan biznis jesu doslednost, profesionalnost i transparentnost u svemu što radite, jer se to prepoznaje u svakom segmentu vašeg rada.\nInostrane kompanije, i pored želje da dođu u Srbiju, konstantno nailaze na prepreke. Kako se vi borite sa njima, i imate li neki savet koji bi mogao da olakša sve procedure?\nSvako tržište na kome poslujete ili na koje tek planirate da proširite svoje poslovanje, ima svoje prednosti, ali i niz prepreka sa kojima se susrećete, koje su često vrlo lokalnog karaktera, pa se ne mogu predvideti. To je neminovno, ali ako situaciju preokrenete u svoju korist i prepreku shvatite kao izazov, sve je mnogo lakše. Zakonska legislativa mora da se poštuje, ne postoji način da izbegnete pravne okvire kako biste ubrzali procedure, a da to pre ili kasnije višestruko ne platite.\nSC ‘’Ušće’’ je u vremenu za nama izbio u prvi plan. Sama činjenica koja tome doprinosi je i njegova lokacija. Koje su to pojave koje SC ‘’Ušće’’ čini jednim od najpopularnijih mesta za shopping u Srbiji?\nKada je UŠĆE Shopping Center počeo sa radom, naša poslovna deviza je bila da ga posetioci percipiraju isključivo kao mesto za dobru kupovinu, već kao centar koji nudi celoviti sadržaj. Ono što je UŠĆE SC pozicioniralo kao lidera u segmentu šoping centara jeste to što im pored šopinga nudimo i brojne druge sadržaje. Izuzetno smo ponosni što smo stvorili atmosferu prijatnog mesta za provođenje vremena bilo da ste došli sa porodicom, sami ili sa prijateljima. Nikada ne može da vam bude dosadno, a tome doprinosi i činjenica da se trudimo da stalno obogaćujemo i menjamo sadržaje. Tako smo nedavno renovirali deo sa restoranima koji je uređen tako da se oseća atmosfera pravog doma, a kao i prethodnih godina, sve do polovine januara 2015. godine biće otvoren UŠĆE Čarobni grad. Pored muzičkog dela programa koji je započet nastupom trubača Dejana Petrovića i Big benda a biće nastavljen nastupom popularnog benda Frajle 20. decembra, organizovaćemo i „Sensa grad sreće“ sačinjen od radionica i predavanja na drugom spratu. Za mališane će, tradicionalno, najvažniji događaj biti fotografisanje sa Deda Mrazom koji će ih čekati u svojoj fotelji u glavnom holu UŠĆE Shopping Centra. Tokom celog decembra posetioce Ušća očekuju i tradicionalni praznični popusti i brojne novogodišnje akcije u prodavnicama.\nSvakodnevne aktvnosti Confluence-a nisu samo vezane za poslovanje, već i pomoć drugima. Redovno izlazite u susret i trudite se da budete deo humanitarnih akcija, kampanja itd. Koliko je za jednu kompaniju važno da u svom poslovanju ima ravijen CSR i šta vam on donosi?\nOdgovornost prema lokalnoj zajednici mora da bude sastavni deo poslovne strategije i inkorporiran u svaki segment poslovanja. Sa druge strane, tu odgovornost ne smete da percepirate kao nešto što je važno za vaš biznis, već kao nešto što se podrazumeva. Društvena odgovornost naše kompanije se ogleda u organizovanju i podržavanju različitih edukativnih i humanitarnih akcija, kao i u brizi o zaštiti životne sredine i zdravlju čoveka. Tako je u maju ove godine UŠĆE Shopping Centar dobio LEED EBOM sertifikat, čime je postao jedan od najvećih LEED sertifikovanih šoping centara ne samo u Evropi, nego i u svetu, i to u sledećih pet segmenata: održivi razvoj, ušteda vode, energetska efikasnost, adekvatno korišćenje resursa i materijala i kvalitet unutrašnjeg prostora. LEED sertifikat je još jedna potvrda da u svakom segmentu vodimo računa o našim posetiocima i njihovim potrebama, željama i navikama.\nAko biste u nekom trenutku menjali posao, gde vidite vašu budućnost?\nVidim još mnogo segmenata u ovom poslu koje bih želela da usavršim, tako da bi verovatno moj izbor bio da ostanem u istoj industriji, jer mislim da je osnova rada znanje i stalno usavršavanje i da to dugoročcno gradi nenarušivi autoritet.\nI u privatnom i u poslovnom segmentu se vodim devizom da je doslednost najvažnija i da ona osvaja ljude. A kada njoj pridružite prakticnost i fer play odnos, imate dobitnu kombinaciju koja vam obezbeđuje uspeh na svim poljima.\nPrethodni članakUlaznice za nastup Umeka u Belexpocentru po promo ceni do 1. jula\nSledeći članak Online vs tradicionalno bankarstvo – istraživanje kompanija Kaspersky Lab i B2B International


ZBOG NAJAVLJENIH SKUPOVA: Zabrana rada ugostiteljima u parku - BIGportal.ba\nZBOG NAJAVLJENIH SKUPOVA: Zabrana rada ugostiteljima u parku\n26 Decembra, 2019 26 Decembra, 2019 042\nGradska uprava Banjaluka donijela je naredbu o privremenoj zabrani rada ugostiteljskih objekata tokom trajanja današnjih protestnih skupova u Parku Mladen Stojanović.\nNaredba je donesena na zahtjev Ministarstva unutrašnjih poslova RS (Policijske uprave Banjaluka), a u okviru organizovanja mjera obezbjeđenja protestnih skupova, koji treba da budu održani danas, 26. decembra, na prostoru Parka Mladen Stojanović, sa početkom u 18 časova.\nPrema toj naredbi, danas, u vremenu od 14 časova do završetka protestnih skupova, privremeno se zabranjuje rad ugostiteljskih objekata “Lanaco” i “Wimbledon” u Ulici Mladena Stojanovića bb.\nZa danas je najavljeno održavanje dva skupa, od 18 časova: zahtjev su uputili poslanici u Narodnoj skupštini RS Draško Stanivuković, Jelena Trivić i Nebojša Vukanović, a drugi Udruženje “Čast otadžbine” Beograd.\nPOŽARI GUTAJU AUSTRALIJU Vatrogasci se bore sa vatrom, a stiže NOVI VAL vrućine\nJokić razočaran: Svaka 50-50 lopta bila je njihova…\nLajpcig u polufinalu Kupa Njemačke\nSanja ima crni pojas, fakultetsku diplomu, 8 djece: A tata mi je lijepo rekao, završi ti kćeri prvo fakultet, pa...


Todorović Štiplija o večeri lidera sa Zapadnog Balkana: Poruke sada važnije nego prethodnih puta - Politika - Dnevni list Danas\nPočetna » Vesti » Politika » Todorović Štiplija o večeri lidera sa Zapadnog Balkana: Poruke sada važnije nego prethodnih puta\nL. V.11.05.2022. 14:16\nBorelj je domaćin tradicionalne neformalne večere sa šest lidera Zapadnog Balkana u Briselu, koja se organizuje dva puta godišnje a na kojoj lideri regiona razgovaraju o budućnosti i glavnim izazovima sa kojima se suočava Zapadni Balkan.\nPrema nezvaničnim najavama, večeri je trebalo da prisustvuju predsednici Srbije i Crne Gore Aleksandar Vučić i Milo Djukanović, premijeri Severne Makedonije i Albanije Dimitar Kovačevski i Edi Rama i predsedavajući Saveta ministara BiH Zoran Tegeltija, a Kosovo će predstavljati šefica diplomatije Donika Gervala.\nNa dnevnom redu je promenjeno bezbednosno okruženje u Evropi u svetlu nelegalne agresije Rusije na Ukrajinu, uticaj na region u energetskom, bezbednosnom, ekonomskom i finansijskom smislu, kao i koordinacija zajedničkog odgovora na krizu zemalja Zapadnog Balkana.\nŠtiplija kaže da je reč o tradicionalnoj večeri za lidere Zapadnog Balkana koja se održavaju svake godine neposredno pred Samit EU koji se održava u junu.\n– Domaći mediji su preneli da je eto predsednik Vučić pozvan na večeru, no svima koji prate rad visokog predstavnija očekivali su ovako jedan događaj. U proteklom periodu na ove večere išla premijerka Ana Brnabić – podseća Štiplija.\nKako dodaje, tu tradiciju okupljanja lidera Zapadnog Balkana na večerama pokrenula je nekadašnja Visoka predstavnica EU za spoljnu politiku i bezbednost EU Federika Mogerini, a to je, prema njegovim rečima, samo jedan od načina da se poboljša saradnja regiona sa EU i usaglase evenutalno neke zajedničke pozicije, poput pozicije u Ujedinjenim nacijama ili nekim drugim međunarodnim forumima.\n– Međutim, ovog puta neformalni sastanak organizuje se u kompleksnim geopolitičkim okolnostima povezanim sa ratom u Ukrajini, ali i najnovijim predlozima proizašlim iz Konferencije o budućnesti Evrope, kao što je onaj o kreiranju Evropske političke zajednice, pa će poruke koje budemo čuli biti značajnije nego što je to bio slučaj ranije – zaključuje Štiplija.\nNemanja Todorović Štiplijaportal European Western Balkansvečera lidera Zapadnog BalkanaŽozep BoreljBeograd\nKultura • danas 12:05\nGlumici vranjskog pozorišta, Kristini Janjić Stojanović, nagrada za najbolju ulogu na „Viminacijum festu“\nPolitika • danas 12:03\nKostreš: Vučić i Mirović da objasne zašto je Moravski koridar važniji od puteva u Vojvodini\nOdržan Vidovdanski karate kup u Zaječaru\nDruštvo • 10.06.2022. 16:38\nSastanak lidera EU i Zapadnog Balkana 24. juna u Briselu, detalji još nepoznati\nPolitika • 16.05.2022. 20:40\nŠefovi diplomatije EU i Zapadnog Balkana razgovarali i o sankcijama Rusiji\nGeneralni sekretar Lige socijaldemokrata Vojvodine Bojan Kostreš zatražio je danas objašnjenje zašto je Moravski koridor važniji od puteva u Vojvodini.\nGeneralni sekretar Lige socijaldemokrata Vojvodine (LSV) Bojan Kostreš upitao...\nPolitika • danas 10:12\nPreporučuje se za novu funkciju na društvenim mrežama: Goran Vesić najaktivniji u kampanji za ministra kulture\nBivši zamenik gradonačelnika Beograda Goran Vesić već uveliko vodi...


Ovim se krenulo u realizaciju najava Milorada Dodika koji planira osnovati entitetske paralelne institucije, a “protjerati” i proglasiti “nenadležnim” određene institucije Bosne i Hercegovine u entitetu RS\nNa današnjoj posebnoj sjednici Narodne skupštine bosanskohercegovačkog entiteta Republika Srpska usvojen je Zakon o lijekovima i medicinskim sredstvima RS-a kojim je previđeno osnivanje entitetske agencije za lijekove, javlja Anadolu Agency (AA).\nDonošenje ovog zakona razmatrano je u okviru tačke “Stanje o isporuci kiseonika Javnim zdravstvenim ustavnova u RS-u”, a glasanju nisu prisustvovali poslanici opozicije.\nIako je zakon donesen po hitnom postupku radi obezbjeđivanja zdravstvene zaštite stanovništvu, zakon će stupiti na snagu šest mjeseci od dana objavljivanja u “Službenom glasniku Republike Srpske”.\nTokom rasprave Senad Bratić, poslanik grupe “Zajedno za BiH”, upozorio je da Narodna skupština RS-a izlazi iz okvira svojih nadležnosti osnivanjem entitetske agencije za lijekove.\nNaglasio je da je u pitanju kršenje ne samo Ustava BiH već i Dejtonskog mirovnog sporazuma. On je najavio da će ovo pitanje biti predmet razmatranja institucija od Vijeća naroda RS-a do Ustavnog suda BiH, navodeći da se boji da će prije nego što to pitanje dođe do Ustavnog suda BiH uslijediti međunarodne sankcije.\n“Sve se može na drugi način, a ne ovakvim protivustavnim, antidejtonskim zakonom”, rekao je Bratić.\nRadovan Višković, premijer RS-a, je rekao da su pokušali sve i iscrpili sve mogućnosti zbog nedostatka razumijevanja. Rekao je i da je spreman na sankcije, ali da nije spreman na to da zbog nedostatka kiseonika ljudi počnu umirati.\nMinistar zdravlja i socijalne zaštite RS-a Alen Šeranić danas je na posebnoj sjednici izjavio da je potrebe zdravstvenih ustanova u RS-u moguće zadovoljiti samo na način kao što je rađeno u proteklih 20 godina. Naglasio je da nalazi kiseonika koji su uzeti u zdravstvenim ustanovama u RS-u odgovaraju standardima evropske farmakopeje.\nPoslanik SNSD-a u Narodnoj skupštini RS, direktor Univerzitetskog kliničkog centra RS-a, Vlado Đajić rekao je danas da je potrebno hitno naći rješenje za snabdijevanje zdravstvenih ustanova kiseonikom za liječenje pacijenata i da je onaj koji je korišten bio apsolutno ispravan.\nIgor Crnadak iz PDP-a rekao je da RS ima najveću smrtnost od posljedica zaraze koronavirusom u svijetu tražeći odgovor na pitanje ako to nije zbog kiseonika, zbog čega je.\nŠeranić je u završnoj riječi istakao da su radili analizu smrtnosti i da je najviše smrtnih slučajeva u starosnoj grupi od 70 do 79 i preko 80 godina.\n“Od maja prošle godine govorimo da je vakcina ta koja može da iskontroliše svaku epidemiju”, kazao je Šeranić i naglasio da su porazni podaci o vakcinaciji protiv koronavirusa.\nOn je dodao da će svi u BiH doći u problem s nabavkom kiseonika za zdravstvene ustanove.\nNa prijedlog klubova poslanika SNSD-a, DEMOS-a, SP, US, NPS-a i Poslaničke grupe NDP-a, Narodna skupština usvojila je zaključke u vezi stanja o isporuci kiseonika zdravstvenim ustanovama. Zaključuje se da je i pored svih napora koji se ulažu za prevazilaženje administrativnih problema u snabdijevanju kiseonikom zdravstvenih ustanova RS-u, evidentno da je snabdjevanje kiseonikom za vrijeme trajanja vanredne situacije izazvane pandemijom virusa SARS-Co2 dovedeno u pitanje, a što ugrožava život i zdravlje građana ovog entiteta.\n“Narodna skupština RS zaključuje da institucije u BiH, a prevashodno Ministarstvo civilnih poslova BiH i Agencija za lijekove i medicinska sredstva BiH, treba u fokus rada da stave život i zdravlje pacijenata i aktivno učestvuju u iznalaženju rješenja i prevazilaženju nastalih problema u vezi sa snabdijevanjem kiseonikom javnih zdravstvenih ustanova u RS-u”, jedan je od zaključaka.\nZaključeno je i da je na osnovu izvršene analize kiseonika, koji se primjenjuje u zdravstvenim ustanovama, potvrđeno je da se u RS koristi kiseonik odgovarajućeg kvaliteta i koncentracije propisane za lijek u skladu sa standardom i evropskom farmakopejom, shodno čemu se potvrđuje da su pacijenti u Republici Srpskoj liječeni na ispravan način. Na građane i pacijente apelovano je da ne podliježu strahu i panici.\n“Narodna skupština RS-a, imajući u vidu da ne postoji konsenzus na nivou BiH za rješavanje pitanja kontinuiranog snabdijevanja medicinskim kiseonikom zdravstvenih ustanova, zaključuje da se ovo pitanje u Republici Srpskoj treba riješiti po uzoru na Republiku Srbiju”, navodi se u zaključcima Narodne skupštine RS-a.\nOsim toga, navodi se da je u cilju obezbjeđivanja kontinuiteta snabdijevanja kiseonikom odgovarajućeg kvaliteta i koncentracije propisane za lijek zdravstvenih ustanova u RS-u, i potrebom za rješavanja administrativnih procedura u vezi s proizvodnjom i prometom na veliko lijekova, potrebno je privremeno nastaviti snabdjevanje kiseonikom odgovarajućeg kvaliteta i koncentracije propisane za lijek, koju zdravstene ustanove i dobavljači već primjenjuju.\nVladu RS-a zadužena je da aktom iz svoje nadležnosti propiše mjere kojim se obezbeđuje snabdjevanje zdravstvenih ustanova kiseonikom odgovarajućeg kvaliteta i koncentracije propisane za lijek, a čiju ispravnost kontrolišu akreditovane laboratorije.


Berlin se nada povratku Rusije u G8 - 11.02.2016, Sputnik Srbija\nBerlin se nada povratku Rusije u G8\nNemačka očekuje da će se zemlje vratiti formi „velike osmorke“ i da će je koristiti za razgovore o važnim međunarodnim temama, izjavio je ambasador zemlje u... 11.02.2016, Sputnik Srbija\nAko su te izbacili jednom, uradiće to opet. To je jednostavno njihov stil. Sa istima u ovakvoj formi NIKADA više za isti sto.\ng8, nemačka, vesti\n17:00 11.02.2016 (Osveženo: 17:15 11.02.2016)\n© Sputnik / Aleksej Nikoljski / Uđi u foto-galerijuSamit G 8 u Severnoj Irskoj 2013. godine\n© Sputnik / Aleksej Nikoljski\nNemačka očekuje da će se zemlje vratiti formi „velike osmorke“ i da će je koristiti za razgovore o važnim međunarodnim temama, izjavio je ambasador zemlje u Moskvi Rudiger fon Frič.\nNemačka objavila dva uslova za povratak Rusije u G8\n22 Novembar 2015, 08:00\nNemačka se nada povratku Rusije u sastav G8, kao rezultat normalizacije uzajamnih odnosa, rekao je ambasador Nemačke u Moskvi Rudiger fon Frič.\n„Naravno, nadamo se tome“, saopštio je ambasador odgovarajući na ovo pitanje.\nOn je naveo da se Nemačka nada da će „jednog predivnog dana ponovo, kao partneri, sedeti za velikim pregovaračkim stolom u okviru ’velike osmorke‘ i iskoristiti je kao forum za vođenje dijaloga o važnim međunarodnim temama“.\n„To što danas ne valja je rezultat situacije koja je nastala kao rezultat konflikta čija je žrtva Ukrajina“, izjavio je Fon Frič.\nPrema njegovim rečima, „od samog početka ovog konflikta Nemačka je sa svojim partnerima radila na postizanju odluke putem dijaloga“.\n„Čini mi se da smo ovde ostvarili određene rezultate. Konačan rezultat treba da bude povratak normalizacije uzajamnih odnosa, nakon čega ćemo se ponovo kao partneri naći za pregovaračkim stolom u okviru ’velike osmorke‘“, uveren je diplomata.\n11 Februar 2016, 19:12\n14:58Zlatna Milica Mandić!\n12:43Nacionalni park u Rusiji u kojem žive opasne žabe


Chicco Kupka za bebe bez suza 200 ml, Chicco 28367 cena, cene Srbija, prodaja Beograd Novi Sad Niš\nChicco Kupka za bebe bez suza 200 ml, Chicco 28367 cene\nEPonuda nije internet prodavnica već Vam omogućava da brzo i lako nađete Chicco Kupka za bebe bez suza 200 ml, Chicco 28367 po najjeftinijoj ceni. Naš cilj je da kupci budu što bolje informisani o ponudi Chicco Kupka za bebe bez suza 200 ml, Chicco 28367 na tržištu Srbije. Vrlo lako nalazite željeni proizvod za kategoriju Dečija kozmetika cene, ne morate da lutate od sajta do sajta za Chicco Dečija kozmetika, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Chicco Kupka za bebe bez suza 200 ml, Chicco 28367 sa PRODAVCEM. EPonuda ne može da garantuje potpunu tačnost specifikacije i slika za Chicco Kupka za bebe bez suza 200 ml, Chicco 28367. Pre kupovine, podatke za Chicco Kupka za bebe bez suza 200 ml, Chicco 28367 proverite na sajtu PROIZVOĐAČA.


Drustvo - datum: 2018-12-01 MINISTAR MEHMED ZENKA IZ SARAJEVA PORUČIO Trebaju nam politički jake žene\nSamo politički i društveno osnažene žene mogu na pravilan način artikulisati glas diskriminisanih žena, ocijenio je ministar za ljudska i manjinska prava Mehmed Zenka na regionalnoj konferenciji u Sarajevu na kojoj se raspravljalo o sprovođenju Istanbulske konvencije. Naveo da kroz različite afirmativne mjere koje sprovodi Vlada Crne Gore djelujemo u pravcu postizanja faktičke rodne ravnopravnosti u svim onim oblastima gdje još uvijek postoji rodni disbalans, istakao je ministar.\n– On je naglasio da je prepoznata potreba jačanja regionalne saradnje uspostavljene potpisivanjem Sarajevske deklaracije 2005. godine, te potreba jačanja institucija sistema, a samim tim i mehanizama za sprovođenje politike rodne ravnopravnosti. Naveo da regionalnom saradnjom želimo da unaprijedimo nacionalne politike, ali i politike svih nas u regionu kroz razmjenu znanja, iskustava i dobrih praksi. U vezi sa obavezama koje smo preuzeli Istanbulskom konvencijom 2013. godine, Crna Gora je krenula u reformu zakonodavstva i sistema zaštite od nasilja, podnijela prvi Izvještaj o sprovođenju Konvencije GREVIO komitetu, te dobila i prve pohvale za napredak u ovoj oblasti. Borba protiv svih oblika nasilja, a posebno nasilja nad ženama i nasilja u porodici jedan je od tri prioritetne oblasti rada ove Vlade kada je riječ o oblasti rodne ravnopravnosti, rekao je ministar. Pomaka ima, ali je još izazova pred nama, rekao je Zenka, i dodao da je GREVIO komitet dao svoje preporuke čiju je implementaciju Crna Gora već započela – saopšteno je iz Ministarstva za ljudska i manjinska prava.


Bomb it 2 - Igrice za sve\nPrva grupa unapređenja vam otvara mogućnost manipulacije bombama na ekranu, povećava brzinu kretanja vašeg junaka kao i količinu bombi sa kojima raspolažete. Veoma retko možete pronaći unapređenja koja donose dodatni život ili besmrtnost koja traje ograničeno vreme.\nDrugi niz unapređenja su oružja u koje spadaju sačmara, lanser raketa, bacač plamena, laserski pištolj, čekić i jako korisne nagazne mine i daljinski kontrolisane bombe.\nKonačno, u ovoj igrici se možete opremiti sa jednim od tri tipa vozila. Trkački auto će vam povećati brzinu kretanja, buldožer ima mogućnost guranja sanduka dok žaba donosi korisnu mogućnost preskakanja prepreka na mapi.\nBomb it 2 mogu igrati do dva igrača simultano što ovu igru čini idealnom ako želite da se zabavite sa prijateljem.


Borenović: Legitimno pravo Dodika da podnese apelaciju Ustavnom sudu BiH - Srpskainfo\nLegitimno pravo srpskog člana Predsjedništva BiH Milorada Dodika je da podnese Ustavnom sudu BiH zahtjev za ocjenu ustavnosti Zakona o izmjenama i dopunama Zakona o zastavi BiH, izjavio je poslanik PDP u Predstavničkom domu Parlamentarne skupštine BiH Branislav Borenović.\nSvako ima pravo da u skladu sa Ustavom i zakonskim mogućnostima podnosi apelacije Ustavnom sudu, vidjećemo kakav će biti konačan epilog – rekao je Borenović novinarima u Sarajevu.\nPrema njegovim riječima, o svakoj apelaciji pa i ovoj trebalo bi da se govori sa što manje emocija, da se prepusti institucijama koje su za to nadležne da rade svoj posao.\n– Vidjećemo šta će biti konačan epilog takve apelacije i šta će biti u narednom periodu, odnosno vrijeme će pokazati da li će poslije toga biti neka nova apelacija, od nekog drugog ili trećeg – rekao je Borenović koji je i predsjednik PDP, te podsjetio da je prije nekoliko godina predlagao da se potpiše deklaracija o evropskoj budućnosti BiH.\nU toj deklaraciji bi, prema njegovim riječima, postojala neka vrstu moratorijuma na apelacije Ustavnom Sudu BiH po statusnim pitanjima u ovoj zemlji i na izjašnjavanje građana po isto tako statusnim pitanjima.\n– Time bi se pokušao stvoriti ambijent od pet-šest godina, gdje ćemo se baviti suštinskim stvarima, odnosno onim koje su značajne za život građana kao što su penzije, egzodus ljudi iz BiH, posebno mladih – rekao je Borenović.\nU Generalnom sekretarijatu Predsjedništva BiH 18. februara Srni je potvrđeno da je Zakon o izmjenama i dopunama Zakona o zastavi BiH koji propisuje da “nijedna druga zastava ne smije biti istaknuta uz zastavu BiH”, kao i novčane sankcije nevažeći, nije ustavan i nikada nije potvrđen u Predsjedništvu BiH niti je ta odluka objavljena u “Službenom glasniku BiH”. U odgovoru koji je tada Srni dostavljen iz Generalnog sekretarijata Predsjedništva BiH, istaknuto je da nikada nije završena procedura usvajanja ovih zakonskih izmjena koja je propisana članom jedan stav šest Ustava BiH i reguliše pitanje simbola.\n– BiH će imati one simbole koje svojom odlukom odredi Parlamentarna skupština i potvrdi Predsjedništvo BiH – navedeno je u Ustavu\nPolitika Branislav BorenovićMilorad Dodikzakon o zastavi BiH


Članci poređani po datumu: subota, 06 april 2019\nNevjerovatan preokret Slobode protiv Zvijezde\nSloboda je u 25. kolu Premijer lige BiH dočekala Zvijezdu 09, a na kraju je domaći tim velikim preokretom slavio pobjedu sa 2:1.\nDemonstranti lomili u Beogradu; Vesić: Biće podnete prijave\nGrupa studenata pridružila se danas organizovano protestu "1 od 5 miliona", najprije skupom kod Studentskog grada na Novom Beogradu, a potom su se uputili pješke do zgrade Vlade Srbije, gdje je trebalo da se pridruže ostalim demonstrantima na putu do sjedišta "Pink" televizije.\nNa Republiku Srpsku je tokom NATO bombradovanja 1995. godine bačeno više od 10 tona eksploziva, od toga tri tone osiromašenog uranijuma, koji kao "tihi ubica" uzima danak.\nRadnik se ispromašivao, Čelik zadovoljan ide kući\nRadnik je u 25. kolu Premijer lige BiH ugostio Čelik, a na kraju je meč završen bez golova (0:0).\nTE Ugljevik proizvela 33 odsto električne energije u Srpskoj /VIDEO/\nU preduzeću RITE Ugljevik imaju ambicizne planove do kraja ove godine.\nKompromisna trasa auto-puta dobro osmišljen projekat /VIDEO/\nVlada Srbije će kroz kroz brojne projekte u ovoj godini u Republiku Srpsku uložiti preko devet miliona evra. Dio tih sredstava dobiće i Bijeljina.\nOgraničiti brzinu kretanja vozila na lokalnim putevima /VIDEO/\nGovoreći o rezultatima rada u februaru na području Policijske uprave Bijeljina, načelnik Žarko Ćosić je naveo da je evidentirano smanjenje broja krivičnih djela za 27 odsto u odnosu na uporedni period protekle godine., što ukazuje da je stanje bezbjednosti zadovoljvajuće.\nIzmjene Zakona o javnom redu i miru podigle prašinu /VIDEO/\nI dok jedni zagovaraju da se sporni član 4. Nacrt zakona o izmjenama i dopunama Zakona o javnom redu i miru,povuče iz predloženog nacrta, drugi su stava da se o tome treba otvoriti javna rasprava.\nVišković: slijedi tužba protiv FBiH i UIO /VIDEO/\nRepublika Srpska uskoro bi mogla tužiti Upravu za indirektno oporezivanje i Federaciju BiH u koju su se prelila sredstva, koja su novom raspodjelom sredstava od UIO trebala biti dodijeljena Republici Srpskoj, najavio je predsjednik Vlade.\nRazbojništvo u Tržnom centru "Mihajlović"\nNepoznato lice, uz prijetnju upotrebe oružja, opljačkalo je novac iz Tržnog centra "Mihajlović" u Bijeljini, rečeno je Srni u Policijskoj upravi Bijeljina.


Humanitarni koncert gimnazijalaca za Danijelu Pejić | (Vesti - 06. 05. 2019) Subotica.com\nU nameri da se slepoj Danijeli Pejić, njihovoj bivšoj učenici, obezbedi dom dostojan čoveka, Gimnazija "Svetozar Marković" pridružila se humanitarnoj akciji "Dan za Danijelin san", te će u četvrtak, 9. maja, u Svečanoj sali škole organizovati humanitarni koncert, s početkom u 19:30 časova.\nPriča o vrednoj, savesnoj i pametnoj devojci Danijeli Pejić, koja se slepa bori sa nemaštinom, pokrenula je mnoge sugrađane da se organizuju i pridruže akciji "Dan za Danijelin san" za kupovinu male kuće u širem centru grada, kako bi Danijela i njena majka imale bezbedan krov nad glavom, ali i da bi mogla sama da dođe do posla. Poslednja u nizu koja se priključila akciji je Gimnazija "Svetozar Marković" koja je odlučila da humanitarnim koncertom pomogne svojoj bivšoj učenici.\n- Kada smo saznali za ovu akciju na nivou grada, profesorka Borjana Gavrilov Bolić, koja je i organizatorka celokupnog programa, dala je ideju da se i mi pridružimo. Ona je razgovarala sa učenicima, dogovorila ko će šta svirati i pevati, te smo tako sklopili jedan koncert u trajanju od sat vremena koji će biti otvoren za javnost. Pozivamo sve zainteresovane sugrađane da dođu i na taj način se pridruže ovoj akciji. Na vratima ćemo imati kutiju za dobrovoljne priloge i svako će moći da ostavi koliko god novca poželi ili je u mogućnosti da priloži - objasnila je Gordana Budanović iz Tima za promociju i kulturnu i javnu delatnost Gimnazije "Svetozar Marković".\nAkcija "Dan za Danijelin san" je već počela, a centralni događaj biće 17. maja, kada će privrednici, privatni preduzetnici, obrtnici i mnogi drugi, pružiti robu i usluge sugrađanima uz određene popuste, dok će sav prihod od tog dana biti uplaćen na Danijelin račun za kupovinu kuće. Svi koji žele, mogu i ranije da pomognu uplatom na račun 205-9011007610496-25 u Komercijalnoj banci na ime Danijela Pejić.\ngimnazija svetozar marković humanitarni koncert


Izgradnja autoputa Podgorica - Mateševo\nUticajna podgorička Mreža za afirmaciju nevladinog sektora objavila je na svojoj veb stranici da je glavni zaključak misije UNESCO koja je krajem prošle godine posjetila gradilište autoputa Podgorica-Mateševo da su izgradnja mostova preko, kao i eksploatacija i odlaganje šljunka i pijeska ozbiljno devastirali korito rijeke Tare unutar područja zaštićenog UNESCO programom „Čovjek i biosfera“.\nMANS podsjeća da ovakva ocjena UNESCO-a dolazi nakon što su i Evropska komisija i Evropski parlament u svojim izvještajima za Crnu Goru prepoznali poguban uticaj izgradnje autoputa Bar-Boljare na rijeku Taru i zahtijevali hitno sprovođenje mjera za saniranje devastacije.\nU izvještaju UNESCO-a se konstatuje da monitoring poštovanja standarda životne sredine i bioloških standarda za vrijeme izgradnje autoputa nije adekvatan, da ne ispunjava sve potrebne parametre, naročito u dijelu gdje se rezultati monitoringa sa instrukcijama za potrebna poboljšanja ne saopštavaju odmah izvođaču radova i nadzornim organima, čime bi se izbjegao negativan uticaj izgradnje autoputa na rijeku, prenosi ova organizacija.\n“Ono što su svjedočili snimci koje je istraživački centar MANS-a napravio još u oktobru prošle godine, sada potvrđuje i nalaz UNESCO-a”, navodi MANS. “Misija je registrovala postojanje više deponija, odlagališta pijeska i šljunka u poplavnom području, ali i u samom koritu rijeke Tare.\nU izvještaju UNESCO-a se takodje upozorava da “iako se ovi problemi mogu adresirati nakon završetka autoputa, jasno je da će postojati vidljivi uticaji i nakon okončanja izgradnje”.\n“Kao glavni negativan uticaj izgradnje UNESCO prepoznaje činjenicu da su naplatne rampe i uključenja/isključenja sa autoputa na Mateševu planirane i građene na takozvanom poplavnom području, što kao posljedicu ima uništavanje poplavnog karaktera rijeke”, prenosi MANS. “Kako se navodi, ovo svojstvo rijeke je ključno za održanje ekološke vrijednosti Tare, zajedno sa biodiverzitetom, naročitom faunom ribe”.\n“Da nije građeno u ovom području, ne bi bila potrebna regulacija, i uticaj na ekologiju rijeke bio bi manji”, navodi se u izvještaju UNESCO-a, prenosi Mreža za afirmaciju nevladinog sektora.\nMisija UNESCO-a, u istom izvještaju, predlaže da se hitno napravi procjena i pomno prati uticaj izgradnje autoputa na nizvodno područje rijeke Tare i da se o tome UNESCO redovno obavještava.\n“Preporuka UNESCO-a je i da se izmijeni postojeća Strateška procjena kako bi obuhvatila sve potencijalne uticaje koje radovi imaju nizvodne oblasti, kao i da se razvije rigorozan Plan upravljanja životnom sredinom koji će ublažiti sve negativne uticaje”, piše na sajtu MANS-a.\nMANS upozorava na devastaciju rijeke Tare\nMANS je podsjetio da, u saradnji sa ekološkim organizacijama, već mjesecima apeluje na resorno Ministarstvo održivog razvoja i turizma da prestane da ignoriše problem koji postoji na rijeci Tari, a koji je direktna posljednica izgradnje prioritetne dionice autoputa Bar-Boljare.\n“Iako je od prvih snimaka devastacije i podnošenja krivične prijave prošlo više od pola godine, niko do sada nije odgovarao zbog onoga što je sa svih relevantnih međunarodnih adresa prepoznato kao očigledno kršenje ne samo domaćih propisa, već i međunarodno preuzetih obaveza na zaštiti rijeke Tare”, navodi se u saopštenju.\nOni su kritikovali državu jer je proglasila za “državnu tajnu” informacije o eventualnoj odgovornosti kineske kompanije CRBC koja izvodi radove na autoputu, a ministra turizma i održivog razvoja Pavla Radulovića da “sudeći po onome što je javno dostupno... nije uradio ništa kako bi se uvažile preporuke međunarodnih insttitucija i ublažile posljedice devastacije”.\n“Na žalost, takvim ponašanjem ministar Radulović šalje direktnu poruku izvođačima i podizvođačima javnu poruku da se devastacija neće kažnjavati, da je profit iznad zaštite životne sredine, i iznad svega da se njegova uloga u kompletnom projektu sastoji u tome da štiti njihove, a ne javni interes”, navodi MANS.\nTa organizacija je najavila da će nastaviti, u saradnji sa ekološkim NVO, da insistira na transparentnosti kompletnog projekta, ali i da se “nakon utvrđivanja nivoa devastacije mjera za njeno saniranje, i kazne svi odgovorni za višemjesečno devastiranje rijeke Tare”.


Konkurs za originalni dramski tekst za mlade na srpskom jeziku\nUdruženje za razvoj pozorišta za decu i mlade ASSITEJ Srbije pod pokroviteljstvom Ministarstva kulture i informisanja po drugi put raspisuje konkurs za originalni dramski tekst za mlade na srpskom jeziku. Pravo učešća na konkursu imaju građani – ke Republike Srbije, autori-ke originalnih, neobjavljenih i neizvođenih dramskih tekstova. Prioritet su tekstovi namenjeni ciljnoj grupi mladih između 13 i 17 godina, a tema konkursa je TABU.\nRok za slanje tekstova je 15. mart 2014. godine. Nagrada podrazumeva novčani iznos od 200.000 dinara (bruto), prevođenje na engleski jezik, objavljivanje u štampanom i elektronskom formatu na srpskom i engleskom jeziku i priređivanje scenskog čitanja.\nOdluku o nagradi žiri u sastavu: Marija Karaklajić, dramska spisateljica, Đurđa Tešić, rediteljka i Damjan Kecojević, glumac i član Izvršnog odbora ASSITEJa Srbije objaviće do 07. aprila 2014. godine, 11. rođendana ASSITEJa Srbije, kada će biti izvedeno i scensko čitanje nagrađenog teksta.\nDetaljnije informacije o kriterijumima konkursa i proceduri slanja tekstova su dostupne na internet stranici www.asssitejsrbije.org.rs.


Radeći na rasvjetljavanju krivičnih djela "ubistvo" i "ubistvo u pokušaju" policijski službenici Uprave policije MUP-a Kantona Sarajevo su identifikovali, pronašli i lišili slobode tri osobe koje se dovode u vezi sa ovim krivičnim djelima\nSinoć oko 23.30 sata MUP KS je obaviješten da je došlo do narušavanja javnog reda i mira svađom više lica u ulici Ranovačka, naselje Ahatovići, područje općine Novi Grad Sarajevo.\n– Usljed upotrebe noža tjelesne povrede zadobilo jedno muško lice koje je od istih preminulo na mjestu događaja, dok je jedno žensko lice zadobilo lahke tjelesne povrede, te je nakon ukazane ljekarske pomoći od Zavoda za hitnu medicinsku pomoć Kantona Sarajevo, prevezeno i hospitalizovano na Klinici za torokalnu hirurgiju KCUS – saopćeno je iz MUP-a KS.\nRadeći na rasvjetljavanju krivičnih djela “ubistvo” i “ubistvo u pokušaju” policijski službenici Uprave policije MUP-a Kantona Sarajevo su identifikovali, pronašli i lišili slobode tri osobe koje se dovode u vezi sa ovim krivičnim djelima.\n– Uhapšeni su smješteni u prostorije za zadržavanje osoba lišenih slobode Uprave policije MUP-a Kantona Sarajevo, te će nad njima tokom dana biti izvršena kriminalistička obrada.\nO svemu je upoznata dežurna tužiteljica Kantonalnog tužilaštva Kantona Sarajevo koja je izašla na mjesto događaja i rukovodila uviđajem – naveli su iz MUP-a KS.\nViše informacija o ovom događaju biće poznato tokom dana.


Policija sprovodi kampanju ”Budi oprezan - oružje nije igračka” | Radio televizija Gradiška 98,8 MHz\nPolicija sprovodi kampanju ”Budi oprezan – oružje nije igračka”\nPripadnici Policijske uprave Gradiška dijelili su danas građanima promotivne letke kako bi ukazali na moguće posljedice nezakonite i nestručne upotrebe vatrenog oružja, posebno na mjestima gdje se okuplja veći broj građana.\nOva akcija je sprovedena u okviru kampanje Ministarstva unutrašnjih poslova Republike Srpske “Budi oprezan – oružje nije igračka”.\nKomandir Policijske stanice Gradiška Bojan Budić rekao je da su građane upozorili i na sankcije zbog nezakonite i nestručne upotrebe vatrenog oružja, koje su propisane Krivičnim zakonom Republike Srpske, Zakonom o oružju i municiji i Zakonom o javnom redu i miru.\nOn je naveo da je na području grada Gradiška i opštine Srbac, u posljednjih pet godina evidentirano osam prekršaja neovlaštena upotreba oružja na javnom mjestu, te jedno krivično djelo izazivanje opšte opasnosti kada je na svadbenom veselju u Srpcu, zbog nestručnog rukovanja vatrenim oružjem, jedno lice zadobilo teške tjelesne povrede.\nBudić je apelovao na građane da budu odgovorni i da ne dozvole da se neko veselje pretvori u tužan događaj, naglasivši da svaki ispaljen metak iz vatrenog oružja može da izazove posljedice po lica ili imovinu građana.\nOn je naveo da u posljednje vrijeme ima sve više slučajeva upotrebe startnih pištolja na javnom mjestu, koji se po Zakonu o oružju i municiji ne smatraju oružjem, ali izgledom podsjećaju na prave pištolje, što može da izazove osjećaj ugroženosti kod građana i može biti sankcionisano u skladu sa Zakonom o javnom redu i miru.\nNa području Gradiške oko 5.000 lica ima registrovano oružje. Prema zakonu, oružje za ličnu bezbjednost može nabaviti fizičko lice kada napuni 21 godinu, a sportsko i lovačko oružje sa navršenih 18 godina.\nMinistarstvo unutrašnjih poslova Republike Srpske realizuje akciju “Budi oprezan – oružje nije igračka” od 15. novembra do 31. decembra.\nUhapšena tri migranta zbog krađe n...


Izvor\tN1\tnovembar 22, 2018\nGlumca Sergeja Trifunovića više nema na aleksinačkom pozorišnom festivalu, sada više ne ni na najavnom plakatu. Međutim, nije prelepljen samo najavni plakat za tu predstavu. Do samog otvaranja neizvesno je bilo ko će zameniti predstavu koja je trebalo da otvori festival, ali je otkazana, prenosi N1. To je takođe predstava BDP, i u poslednji čas saopštena je odluka da će sa svojom predstavom na scenu Slobodan Ćustić, upravnik tog pozorišta, ali ne sa glumcem Milošem Lazićem, kako je najavljeno, već sa novom zamenom.\nSa glumcem amaterskog pozorišta iz Niša Svetislavom Markovićem, Ćustić uvežbava tekst nekoliko sati pred ovu predstavu. Organizatori, međutim, kažu da sve protiče bez problema. Mnogi koji su kupili vraćaju karte za dve zamenjene, odnosno jednu otkazanu predstavu. Njima se vraća novac, to, kažu, takođe protiče bez problema. Podsetimo, samo dva dana pred početak festivala u Aleksincu, predstava u kojoj glumi Sergej Trifunović zamenjena je, objašnjenje organizatora je da je posredi sukob interesa i pravni razlozi. Sa druge strane, u Aleksincu brojna tumačenja - da je Sergej Trifunović zapravo zabranjen, jer nije po meri vlasti.\n« Haradinaj: Porez će biti smanjen kada prestane agresija Srbije Vlada Kosova: Takse u skladu sa CEFTA »


BP: Poklopac za bušotinu izdržava pritisak\nNaftna kompanija BP saopštila je da džinovski poklopac postavljen preko oštećene bušotine po svemu sudeći izdržava pritisak, dok naučnici danonoćno analiziraju očitavanja pritiska i temperature, i podvodne snimke.\nZvaničnici američke vlade saopštili su da će se nastaviti testiranja čepa na oštećenoj platformi, budući da prvi rezultati nisu definitivni. Penzionisani admiral Obalske straže Ted Alen izjavio je da, iako očitavanja pokazuju da pritisak lagano raste, još nije dostignut nivo koji bi pokazao da više nema curenja nafte iz cevi bušotine.\nPrema njegovim rečima, očitavanja pritiska nagoveštavaju da je možda došlo do pražnjenja samog nalazišta nafte, ili da se nafta izliva na mestu koje još nije otkriveno. Izvršni direktor BP-a, Kent Vels, kasnije je izjavio da nema indicija da nafta curi iz cevi.\nBP je, u četvrtak, zapušio mesto iz kojeg je curila nafta novim čepom i poklopce, po prvi put od početka ekološke katastrofe u aprilu. Predsednik Obama izjavio je da je dobra vest što je platforma zapečaćena, ali je upozorio da još nije jasno da li će poklopac ostati na tom mestu i trajno zaustaviti tok nafte. On je rekao da će problem biti trajno rešen kada se završi instalacija pomoćnih bušotina. Prema vladinim procenama, u Meksički zaliv dnevno se izlivalo i do 60,000 barela nafte.


NSinfo: Bez poskupljenja komunalija sledeće godine? GSP jedini traži povećanje cene\nBez poskupljenja komunalija sledeće godine? GSP jedini traži povećanje cene\nNovosadska javna preduzeća u 2017. godini verovatno neće povećati cene svojih usluga\nU planovima poslovanja za narednu godinu koje je usvojila Skupština grada, izuzev GSP-a, sva preduzeća su navela da planiraju da zadrže sadašnji nivo cena.\nGradski prevoznik je jedini naveo da im je potrebno povećanje cene usluga, ali nije precizirano koliko bi to poskupljenje bilo. Ipak, kako su obrazložili, do korekcije bi došlo u dogovoru sa vrhom gradske vlasti.\nIako su ostala preduzeća navela da ne planiraju povećanje cena, u planovima poslovanja su se za svaki slučaj ogradila time da ukoliko ipak bude bilo potrebe za poskupljenjem, to bi bilo za tri do četiri odsto kolika je predviđena inflacija.\nInače, sva javna preduzeća u svojim planovima navode da će imati pozitivno poslovanje, mada je i to sporno, jer će zapravo većina pozitivno poslovati samo zato što će dobiti deo od 1,5 milijardi subvencija iz budžeta grada. Sami planovi poslovanja pokazuju i da se ne planira povećanje, ali ni smanjenje broja radnika. Opet, javna preduzeća ne navode ni kakve će mere preduzeti da budu efikasnija. Gradonačelnik Miloš Vučević ni sam nije potpuno zadovoljan kako rade preduzeća i ističe da se mnogo sporije reformišu nego Gradska uprava.\n"Javna preduzeća delimično pokušavaju da prate politiku koju vodi Grad, gde mislim na administraciju i indirektrne korisnike, koji je mnogo disciplinovaniji od JKP-ova. Ima pomaka i kod njih, ali će svakako morati da slede i politiku koja dolazi iz Grada. Osete se pomaci, jer neuporedivo bolje rade Čistoća, Zelenilo i to niko ne može da ospori. Svi bi želeli da bude čistije i bolje, ali se vide napreci. Znate, obišao sam neke evropske gradove i treba videti kako je tamo, ne treba da veličamo neke gradove, a sami sebi gledamo samo najgore. Može bolje i treba bolje, ali nije najgore u Novom Sadu sigurno, nego je u Srbiji najbolje u Novom Sadu", kaže Vučević.